title: Kurort-Darasun

text: Paikkakunnalla sijaitsee vuonna 1800 perustettu Darasunin mineraalivesi- ja ilmakylpylä. Vuonna 1957 Kurort-Darasun sai kaupunkimaisen taajaman statuksen. Taajamassa on kaksi parantolaa, keskikoulu, kerhotalo, kirjasto ja sairaala. Asukkaat työskentelevät palveluammateissa, maataloudessa ja metsänhoitoalueella. Kylpylän ympärillä on Darasunin rauhoitusalue.


title: Algeti

text: Algeti () on 108 kilometrin pituinen joki Kvemo Kartlin hallintoalueella Georgiassa. Se virtaa Tetri tsqaron ja Marneulin piirikuntien läpi. Joki saa alkunsa Kldekari-vuorelta, virtaa ensin syvän, kallioisen laakson halki, kulkee sitten tasangolle ja yhtyy Mtkvari-jokeen sen oikeana sivuhaarana. Algetin laakson värikkäät maisemat on suojeltu vuonna 2007 perustetun Algetin kansallispuiston myötä.


title: Davenda

text: Davenda () on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Šilkan vesistöön kuuluvan Davendajoen varrella 52 kilometriä Mogotšasta lounaaseen. Asukkaita on 800 henkeä (vuonna 2009).


title: Davenda

text: Paikkakunta on syntynyt 1930–1940-lukujen vaihteessa avatun molybdeenikaivoksen yhteyteen. Aluksi sen nimenä oli "Ivatšiha". Vuonna 1951 Davenda sai kaupunkimaisen taajaman statuksen. Kaivos suljettiin vuonna 1992 ja sen jälkeen taajaman väkiluku on nopeasti vähentynyt. 1990-luvun alussa aloitettiin kullan huuhdonta. Davendassa on keskikoulu, kerhotalo, kirjasto ja sairaala.


title: Uusmerkantilismi

text: Uusmerkantilismi (neomerkantilismi) tarkoittaa politiikkaa, joka kannustaa vientiin, lannistaa tuontia, kontrolloi pääomanliikkeitä ja keskittää valuuttakurssin hallinnan keskushallinnolle. Uusmerkantilistisen politiikan tavoite on lisätä valtion valuuttavarantoja sekä lisätä valtion raha- ja finanssipoliittista valtaa.


title: Uusmerkantilismi

text: Näiden tulosten hintana pidetään yleensä alhaisempaa elintasoa kuin mihin avoimessa taloudessa yllettäisiin, mutta vastapainoksi valtiovalta pystyy voimakkaammin kontrolloimaan taloudellista toimintaa. Kiina, Japani ja Venäjä on mainittu uusmerkantilistisiksi.


title: Uusmerkantilismi

text: Uusmerkantilismin merkittävin ero vanhaan, liberalismin 1700-luvulla syrjäyttämään merkantilismiin on siinä, että uusmerkantilismissa painopiste on enemmän taloudellisessa kuin sotilaallisessa kehityksessä ja uusmerkantilismi antaa maan sisäisten hintojen (vaikkei ulkoisten kuten liberalismi) määräytyä vapaammin kuin merkantilismi.


title: Uusmerkantilismi

text: Uusmerkantilismin politiikkasuositukset ovat pitkälti samoja kuin merkantilismissa: kiinteä valuuttakurssi, protektionismi kuten tullit ja muut tuonnin esteet sekä hallituksen interventiot kotimaisen teollisuuden suojelemiseksi. Uusmerkantilismia puolustellaan asettamalla tavoitteeksi omavaraisuus tai "teollisuuden suojeleminen kunnes se kasvaa kilpailukykyiseksi".


title: Uusmerkantilismi

text: Uusien tuotantomuotojen myötä feodalismi väistyi merkantilismin tieltä, jota puolestaan liberalismi alkoi 1700-luvulla syrjäyttää. Merkantilismiin liittyi kolonialismi, esimerkiksi Itä-Intian kauppakomppania sai valtionmonopolin ja siirtokuntien taloutta säänneltiin vahvasti.


title: Uusmerkantilismi

text: Laajoihin sisämarkkinoihin perustunut Yhdysvaltain ja Saksan nousu kuitenkin lisäsi protektionismia 1800-luvun lopulla, ja tätäkin ilmiötä on kutsuttu uusmerkantilismiksi.


title: Uusmerkantilismi

text: Kirjassaan Kansojen varallisuus (1776) klassinen liberaali Adam Smith oli merkantilismin tunnetuin arvostelija ja esitti vapaakaupan olevan yleinen etu, merkantilismin hyödyntävän vain niitä kauppiaita, joita valtio suosi. Kirjassa hän myös vastusti kolonialismia vastaavin perusteluin. Smithin mukaan Britannia oli jo tuolloin kilpailijoitaan paljon vähemmän merkantilistinen, ja siksi mm. kallista kolonialismia harrastaneiden Espanjan ja Portugalin vauraus virtasi Britanniaan.


title: Uusmerkantilismi

text: Uusmerkantilismissa - pitkälti merkantilismin tapaan - kontrolloidaan pääomanliikkeitä ja lannistetaan kansalaisia kuluttamasta, tuetaan vientiä ja verotetaan tuontia, jotta vienti ylittäisi tuonnin ja maahan kerääntyisi rahaa. Etenkin kulutukseen suuntautuvaa tuontia vaikeutetaan ja kehitetään esteitä ulkomaisten yritysten tulolle omille markkinoille, esimerkiksi sääntelyä ja rajoituksia.


title: Uusmerkantilismi

text: Uusmerkantilistit ovat väittäneet, että merkantilistiset toimet auttavat kehittyviä maita pärjäämään maailmankaupassa. Toisaalta taloustieteessä yleisesti hyväksytty suhteellisen edun periaate todistaa, että kaikilla mailla, köyhimmilläkin, on aina aloja ja tuotteita, joissa se on suhteessa tehokkaimmillaan, ja vapaakaupassa ne päätyvät tekemään näitä ja tuomaan muita, jolloin kaikkien maiden kuluttajat saavat kaikkea enemmän kuin omavaraistaloudessa.


title: Uusmerkantilismi

text: On esitetty, että merkantilismi ja protektionismi ovat peliteoreettisesti eräänlainen vangin dilemma: kaikki hyötyisivät, jos kaikki siirtyisivät vapaakauppaan, mutta jokaiselle olisi vielä parempi, jos muut vapauttavat mutta itse pysyy protektionismissa - ja itse asiassa maan sisällä kukin yritys toivoo itselleen suojelua ja muille aloille markkinataloutta. Merkantilismin suosiota on selitetty tällä.


title: Uusmerkantilismi

text: Liberaalien mukaan yksipuolinenkin siirtyminen vapaakauppaan hyödyttää maan kansalaisia ja protektionismin selittää siitä hyötyvien eturyhmien (kustakin toimesta esimerkiksi kyseisen alan teollisuus ja ammattiliitto) lobbaus ja korruptio.


title: Uusmerkantilismi

text: Parker Thomas Moonin mukaan taloudellinen nationalismi ja uusmerkantilismi tarttuvat maasta toiseen, mikäli suurvallat käyttävät niitä valtaamaan yksinoikeuden raaka-aineisiin ympäri maailmaa. Moonin mukaan nettohyötyä tästä ei ole uusmerkantilistisille maille, vaan ainoastaan toimien suosimat tahot hyötyvät muiden kansalaisten kustannuksella.


title: Harel Skaat

text: Harel Skaat (hepr. הראל סקעת, s. 8. elokuuta 1981 Kfar Saba) on Irakin juutalainen, israelilainen laulaja-lauluntekijä, joka tuli toiseksi Kokhav Noladin (Idols-tyyppinen laulukilpailu) toisella kaudella vuonna 2004. Vuonna 2009 hänet valittiin edustamaan Israelia Oslossa järjestettävään Eurovision laulukilpailuun 2010 kappaleella Milim (suomeksi "Sanat"). Skaat oli yksi kilpailun ennakkosuosikeista, mutta hän sijoittui lopulta vasta neljänneksitoista.


title: Jaakko Tikanoja

text: Veli Jaakko Tikanoja (10. lokakuuta 1932 Kuopio – 10. lokakuuta 1963 Kuopio) oli suomalainen runoilija. Hän käytti myös nimimerkkiä "Jaakko".


title: Jaakko Tikanoja

text: Tikanojan vanhemmat olivat lehtori Viljo Kaarlo Valtteri Tikanoja ja Kerttu Maria Manninen. Hän pääsi ylioppilaaksi Kuopion yhteiskoulusta 1951 ja valmistui Helsingin opettajakorkeakoulusta 1957.


title: Reino Ryhänen

text: Reino Kaarlo Ryhänen (9. elokuuta 1922 Isojoki – 9. tammikuuta 1999 Helsinki) oli maatalous- ja metsätieteiden tohtori, joka toimi Helsingin yliopiston limnologian professorina 1963–1985.


title: Reino Ryhänen

text: Hän vaikutti myös Helsingin yliopiston hallinnossa, muun muassa maatalous-metsätieteellisen tiedekunnan dekaanina 1974–1978 ja yliopiston vararehtorina 1978–1985.


title: Reino Ryhänen

text: Ryhänen tutki kalavesien tilaa ja hoitoa sekä vesiensuojelun kehittämistä. Hän oli myös Suomen Kalastusyhdistyksen ja sittemmin Kalatalouden Keskusliiton puheenjohtaja.


title: Itaka

text: Itaka () on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Itaka-joen varrella 160 kilometriä Mogotšasta luoteeseen. Asukkaita on 500 henkeä (vuonna 2009).


title: Itaka

text: Paikkakunta on syntynyt vuonna 1871 löydetyn kultaesiintymän yhteyteen. Kultakaivos lopetti toimintansa 1990-luvulla. Itakassa on koulu, kirjasto, kerhotalo ja sairaala.


title: Anton Tevaala

text: Anton Tevaala, kirjailijanimi Alpa Anto (sukunimi vuoteen 1950 "Tevalin"; 16. joulukuuta 1888 Kuhmoinen – 18. elokuuta 1963 Lahti) oli suomalainen runoilija.


title: Aksjonovo-Zilovskoje

text: Aksjonovo-Zilovskoje () on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Belyi Urjum -joen rannalla 83 kilometriä Tšernyševskistä koilliseen. Taajaman kautta kulkee Siperian rata. Asukkaita on 4 100 henkeä (vuonna 2009).


title: Aksjonovo-Zilovskoje

text: Paikkakunta on saanut alkunsa vuonna 1908 perustetusta "Zilovon" rautatieasemasta. Asemataajaman nimenä oli aluksi "Aleksejevski". Vuonna 1930 se sai kaupunkimaisen taajaman statuksen. Tärkein työnantaja on rautatieliikenne. Taajamassa on kaksi koulua, sairaala, kerhotalo ja kirjasto.


title: Amazar

text: Amazar () on kaupunkimainen taajama Taka-Baikalian aluepiirin Mogotšan piirissä Venäjällä. Se sijaitsee Amazar-joen rannalla 98 kilometriä Mogotšasta itään. Taajaman kautta kulkee Siperian rautatie. Asukkaita on 2 500 henkeä (vuonna 2009).


title: Amazar

text: Paikkakunta on saanut alkunsa vuonna 1908 rautatien rakentamisen yhteydessä. Myöhemmin sinne syntyi metsäteollisuutta. Taajamassa on keskikoulu, kerhotalo, kirjasto ja poliklinikka.


title: Miroslav Kostadinov

text: Miroslav Kostadinov (, s. 10. maaliskuuta 1976 Dobritš) on bulgarialainen laulaja-lauluntekijä. Hänet tunnetaan paremmin nimellä Miro. Kostadinov oli jäsen bulgarialaisessa duetto-yhtyeessä KariZma. Hänet valittiin edustamaan Bulgariaa Oslossa järjestettävään Eurovision laulukilpailuun 2010, jossa hän esitti kappaleen "Angel si ti". Esitys putosi viisujen finaalista kilpailun semifinaalissa.


title: Walter Meeuws

text: Walter Meeuws (s. 11. heinäkuuta 1951) on belgialainen jalkapallovalmentaja ja entinen puolustaja.


title: Walter Meeuws

text: Meeuws aloitti ammattilaisuransa K.R.C. Mechelenissä vuonna 1970. Hän siirtyi kaksi vuotta myöhemmin K. Beerschot VAViin, jossa pelasi kuusi kautta. Menestyksekkäimmät vuotensa 1977 maajoukkueeseen noussut Meeuws pelasi vasta 1970-luvun lopulla ja seuraavan vuosikymmenen alussa. Hän voitti 1979/80 Belgian mestaruuden Club Bruggessa ja myöhemmin kahdesti Standard de Liègessä. Hän edusti kauden 1984/85 myös AFC Ajaxia, mutta pelasi mestaruuteen päättyneellä kaudella vain 11 ottelua. Tämän jälkeen hän palasi kotimaahansa ja pelasi uransa kaksi viimeistä kautta KV Mechelenissä.


title: Walter Meeuws

text: Belgian maajoukkueessa Meeuws pelasi 46 A-maaottelua vuosina 1977-84. Hän oli mukana Guy Thysin luotsaamassa joukkueessa, joka voitti EM-hopeaa 1980. Hän esiintyi myös kaksi vuotta myöhemmin MM-kisoissa.Meeuws aloitti valmennusuransa Liersessä 1987. Hän nousi 1989 Guy Thysin seuraajaksi Belgian maajoukkuevalmentajaksi, mutta joutui jättämään tehtävänsä ennen MM-kisoja 1990 Thysin palattua tehtäviin. Hän valmensi 1990/91 Sint-Truidensea ja siirtyi sitten Royal Antwerpenin peräsimeen. Hänen johdollaan seura voitti 1991/92 Belgian Cupin mestaruuden ja seuraavalla kaudella Cup-voittajien Cupin. Hänet valittiin Belgian vuoden valmentajaksi 1993.


title: Walter Meeuws

text: Menestyskauden jälkeen Meeuws siirtyi KAA Gentin päävalmentajaksi, mutta pesti jäi yhden kauden mittaiseksi. Tämän jälkeen hän luotsasi useita eri belgialaisseuroja, muttei saavuttanut mainittavaa menestystä. Vuonna 2001 hän debytoi ulkomailla luotsaamalla lyhyen aikaa turkkilaista Gençlerbirliğia. Vuonna 2003 Meeuws johdatti Raja Casablancan Marokon mestaruushopealle ja edellisvuonna Afrikan Mestarien liigan loppuotteluun.


title: Walter Meeuws

text: Raja Casablancasta lähtönsä jälkeen Meeuws toimi lyhyen aikaa Al-Gharafa Sports Clubin ja 2006/07 K.S.K. Beverenin päävalmentajana. Kesällä 2009 Meeuws teki kaksivuotisen sopimuksen marokkolaisseura FAR Rabatin kanssa. Marraskuussa 2009 hän johdatti seuran Marokon cupin mestariksi. Meeuws sai potkut tehtävistään maaliskuussa 2010 seurajohtoa tyydyttämättömien tulosten vuoksi.


title: Walter Meeuws

text: Toukokuun lopussa 2010 Meeuwsistä tuli egyptiläisen Wadi Deglan päävalmentaja. Meeuws luotsasi Wadi Deglan parhaimmillaan Egyptin liigassa sijalle 12. Lokakuussa 2011 Meeuws loukkaantui vakavasti auto-onnettomuudessa Egyptissä. Kesäkuussa 2012 Wadi Degla ja Meeuws purkivat sopimuksensa seuran talousvaikeuksien vuoksi.


title: Veršino-Darasunski

text: Veršino-Darasunski () on kaupunkimainen taajama Taka-Baikalian aluepiirin Tungokotšenin piirissä Venäjällä. Se sijaitsee Darasun-joen yläjuoksulla 56 kilometriä piirikeskuksesta Verh-Usuglista kaakkoon. Asukkaita on 6 500 henkeä (vuonna 2009).


title: Veršino-Darasunski

text: Paikkakunta on syntynyt vuonna 1861 löydetyn Darasunin kultaesiintymän yhteyteen. Sen teollinen hyödyntäminen alkoi vuonna 1911. Kaivoksen asutus sai kaupunkimaisen taajaman aseman vuonna 1932. Vuosina 1948–1953 kaivoksen yhteydessä toimi Gulag-järjestelmään kuulunut Darasunin vankileiri.


title: Veršino-Darasunski

text: Kaivoksen lisäksi Veršino-Darasunskissa toimii maatalousyritys. Taajamassa on kaksi keskikoulua, lasten luomistyön keskus, sairaala ja poliklinikka. Lentokenttä suljettiin 1990-luvulla.


title: Tummatyrskynpolkija

text: Tummatyrskynpolkija ("Fregetta tropica") on eteläisen pallonpuoliskon valtamerilintu.


title: Tummatyrskynpolkija

text: Tummatyrskynpolkija muistuttaa suuresti vaaleatyrskynpolkijaa, mutta selkä on kokonaan tummanruskea, vain yläperässä on valkoinen laikku, ja keskellä vatsaa on tumma pitkittäisjuova, jota voi olla vaikea havaita linnun lentäessä. Sukupuolet ovat samanvärisiä.


title: Tummatyrskynpolkija

text: Tummatyrskynpolkijat pesivät eteläisen pallonpuoliskon eristyneillä saarilla Uuden-Seelannin Antipodisaarilta Etelä-Amerikan kärjen ja Antarktiksen väliseen saaristoon. Lajista tunnetaan kaksi alalajia, joista "melanoleuca" pesii vain Tristan da Cunhalla ja Goughilla. Lajin populaatio on kooltaan noin puoli miljoonaa yksilöä ja sen elinympäristön ala on 192 miljoonaa neliökilometriä.


title: Tummatyrskynpolkija

text: Linnut pesivät vaikeapääsyisillä saarilla ja kalliokareilla.


title: Tummatyrskynpolkija

text: Tummatyrskynpolkijat saapuvat pesimäsaarelleen marraskuun puolivälistä alkaen. Pari palaa samalle pesäpaikalle vuodesta toiseen. Pesät sijaitsevat rinteessä ja linnut käyvät pesällä vain öisin. Naaras munii yhden munan joulukuun lopulla-tammikuussa. Molemmat puolisot hautovat yhteensä 38–44 päivää. Ne vaihtavat haudontavuoroa kolmen päivän jaksoissa. Poikaset jättävät pesän tavallisesti huhtikuun puolivälissä noin 10 viikon ikäisinä.


title: Tummatyrskynpolkija

text: Poikasten ruokavalio koostuu kaloista, äyriäisistä ja vähäisessä määrin pääjalkaisista. Linnut saalistavat lentää lepattamalla lähellä merenpintaa, ja polkevat välillä vettä räpylöillään. Ne ruokailevat kaukana avomerellä sekä päivällä että yöllä, usein muiden ulappalintujen seurassa. Poikasen saama ruoka-annos painoi keskimäärin noin 10 grammaa.


title: Bukatšatša

text: Bukatšatša () on kaupunkimainen taajama Taka-Baikalian aluepiirin Tšernyševskin piirissä Venäjällä. Se sijaitsee Agita-joen varrella 75 kilometriä Tšernyševskistä pohjoiseen. Taajamassa on Siperian rautatieltä Tšernyševskissä haarautuvan sivuradan pääteasema. Asukkaita on 2 800 henkeä (vuonna 2009).


title: Bukatšatša

text: Paikkakunnan ovat perustaneet Kalugan läänistä muuttaneet uudisasukkaat vuonna 1911. 1800-luvun lopussa evenkit löysivät seudulta kivihiiliesiintymän, jota alettiin hyödyntää vuonna 1916. Vuonna 1930 otettiin käyttöön Bukatšatšan kivihiilikaivos. Vuonna 1932 sinne rakennettiin rautatie ja vuonna 1938 Bukatšatša sai kaupunkimaisen taajaman statuksen. Vuosina 1938–1942 kaivoksen yhteydessä toimi Gulag-järjestelmään kuulunut vankileiri.


title: Bukatšatša

text: Kaivos suljettiin kesällä 1997 tapahtuneen tulipalon jälkeen. Nykyään Bukatšatšassa toimii ompelimo. Taajamassa on kaksi keskikoulua ja lasten luomistyön keskus.


title: Constant Vanden Stock

text: Constant Vanden Stock (13. kesäkuuta 1914 – 19. huhtikuuta 2008) oli belgialainen jalkapallovaikuttaja, valmentaja ja puolustaja.


title: Constant Vanden Stock

text: Pelaajaurallaan Vanden Stock edusti RSC Anderlechtia ja Royal Union Saint-Gilloisea. Pelaajauransa jälkeen hän toimi Belgian maajoukkueen päävalmentajana 1958–68, muttei onnistunut luotsaamaan "Punaisia paholaisia" arvokisoihin.


title: Constant Vanden Stock

text: Vuonna 1971 Vanden Stock siirtyi RSC Anderlechtin seurajohtajaksi ja toimi tehtävässä 16 vuoden ajan. Hänen johtokaudellaan RSC pelasi kultaiset vuotensa voittaen Cup-voittajien Cupin 1976 ja 1978 sekä UEFA Cupin 1983. Hän jätti tehtävänsä pojalleen Roger Vanden Stockille vuonna 1997. RSC Anderlechtin kotistadion on nimetty hänen mukaansa.


title: Constant Vanden Stock

text: Jalkapallouransa ohella Vandenstock toimi myös johtajana perhepanimo Belle Vuessa, joka on tunnettu muun muassa Lambic-oluestaan. Nykyään yritys kuuluu InBev-panimoon.


title: Constant Vanden Stock

text: Vanden Stock kuoli 19. huhtikuuta 2008 93-vuotiaana Vogelenzangissa Brysselissä.


title: Tyrskynpolkijat

text: Tyrskynpolkijat ("Fregetta") on ulappakeijujen heimoon kuuluva valtamerilintusuku.


title: Tyrskynpolkijat

text: Tyrskynpolkijoiden sukuun kuuluu kaksi lajia, jotka elävät eteläisen pallonpuoliskon valtamerten saarilla ja Antarktiksen vesillä. Ne ovat pienikokoisia, noin 20 cm pitkiä ja 40 g painavia, ja lentävät lepattaen merenpinnan tuntumassa polkien vettä jaloillaan ja noukkien pintaan nousevia pikkukaloja, äyriäisiä ja pääjalkaisia. Ne pesivät eristyneillä saarilla ja munivat vain yhden munan.


title: Darasun

text: Darasun () on kaupunkimainen taajama Taka-Baikalian aluepiirin Karymskojen piirissä Venäjällä. Se sijaitsee Ingoda-joen rannalla 66 kilometriä aluepiirin pääkaupungista Tšitasta kaakkoon ja 34 kilometriä Karymskojesta länteen. Taajaman kautta kulkee Siperian rautatie. Asukkaita on 7 300 henkeä (vuonna 2009).


title: Darasun

text: Paikkakunta on syntynyt 1700-luvun alussa. Aluksi sen nimenä oli Ulzutujevo. Siperian radan rakentamisen yhteydessä vuonna 1897 perustettiin rautatieasema, joka sai myöhemmin nimen Darasun. Vuonna 1950 Ulzutujevosta tuli Darasunin kaupunkimainen taajama.


title: Darasun

text: Darasunissa toimii kaivosteollisuuden laitteita valmistava konepaja. Taajamassa on kaksi keskikoulua, kulttuuritalo, kirjasto, kotiseutumuseo ja sairaala. Lähistöllä sijaitsee Darasunin kylpylä (Kurort-Darasun).


title: Jemenin energiapolitiikka

text: Jemen tuottaa öljyä ja kaasua.


title: Jemenin energiapolitiikka

text: YK:n tilastojen mukaan Jemenin hiilidioksidipäästöt henkeä kohti olivat maailman maista matalimpia vuosina 1990–2003 eli noin 0,8–0,9 tonnia per asukas vuodessa.


title: Renato Rascel

text: Renato Rascel (27. huhtikuuta 1912 Torino – 2. tammikuuta 1991 Rooma) oli italialainen näyttelijä ja laulaja. Hän edusti maataan vuoden 1960 Eurovision laulukilpailussa laululla ”Romantica” ja sijoittui kahdeksanneksi.


title: Renato Rascel

text: Rascel sävelsi ”Arrivederci Roma” -kappaleen.


title: Jemenin ympäristöpolitiikka

text: Jemenin talous on UNEPin mukaan riippuvainen kalastuksesta ja öljystä. Mahmoud Mohamed Shidiwah on ympäristöviraston puheenjohtaja (Yemen's Environmental Protection Agency). Vaikka kalansaaliit ovat nousseet 30 % ja vienti 25 % maailmanpankin raportin mukaan kalakannat heikkenee paikoittain.


title: Jemenin ympäristöpolitiikka

text: YK:n vuoden 2006 raportin mukaan Jemenissä pohjaveden taso laskee yli metrin vuodessa. WWF:n vuoden 2008 raportin mukaan maailman keskimääräinen vedenkulutus henkeä kohti vuodessa oli 1,2 miljoonaa litraa, mutta määrä vaihteli Yhdysvaltojen 2,48 milj. litrasta Jemenin 0,6 milj. litraan.


title: Jemenin ympäristöpolitiikka

text: Sarvikuonon sarvien kauppa alkoi Jemenissä 1970-luvulla. Vuonna 1994 40 % maailman sarvikuonojen sarvien kaupasta tapahtui Jemenissä.


title: Jemenin ympäristöpolitiikka

text: Maailmanperintöluetteloon sisältyy Sanaan vanha kaupunki, Sokotra, Zabid ja Shibām.


title: Mogzon

text: Mogzon () on kaupunkimainen taajama Taka-Baikalian aluepiirin Hilokin piirissä Venäjällä. Se sijaitsee Hilokiin laskevan Hila-joen suussa 120 kilometriä (rautateitse) Hilokin kaupungista koilliseen. Taajaman kautta kulkee Siperian rautatie. Asukkaita on 4 200 henkeä (vuonna 2009).


title: Mogzon

text: 1800-luvun lopussa seudulla sijaitsi Mokzonin burjaattikylä. Vuonna 1895 alettiin rakentaa Aršanin rautatieasemaa, joka myöhemmin siirrettiin idemmäs ja sai nimen Mogzon. Taajaman tärkein työnantaja on rautatieliikenne.


title: Anna Tapio

text: Anna Tapio (s. 11. heinäkuuta 1900 Kylmäkoski) oli suomalainen puutarhaopettaja ja Anna Tapion koulun (vuoteen 1989 Aitoon kotitalouskeskikoulu) ensimmäinen johtaja. Koulu on nimetty hänen mukaansa. Hän johti koulua 26 vuotta ja oli sen rehtorina 1952–1964.


title: Anna Tapio

text: Tapio suoritti puutarhaopettajan tutkinnon ja työskenteli aluksi Nokian kumitehtaalla. Hän oli vuodesta 1926 Aitoon puutarhakoulun opettaja ja vuodesta 1933 itse perustamansa Aitoon talous- ja puutarhakoulun johtaja. Vuonna 1940 hän perusti Aitoon kotitalouskeskikoulun, jonka rehtoriksi hän ryhtyi vuonna 1952. Hän lahjoitti koulun omistuksen Anna Tapion säätiölle 1950-luvun lopussa. Tapio kuului kokoomuksen puoluevaltuustoon ja oli Luopioisten kunnanvaltuutettuna yhdeksän vuotta.


title: Ihmisoikeudet Jemenissä

text: Tämä artikkeli käsittelee ihmisoikeuksien tilaa Jemenissä.


title: Ihmisoikeudet Jemenissä

text: YK:n mukaan Jemenin inhimillisen kehityksen indeksi oli matala vuonna 2004. YK:n arviossa Jemen oli sijalla 150 arvioidusta 177:stä maasta vuonna 2004. Jemenin sananvapaudessa, reiluissa tuomioissa, kuolemantuomioissa, naisten oikeuksissa ja pakolaispolitiikassa on parannettavaa.


title: Ihmisoikeudet Jemenissä

text: Amnesty Internationalin mukaan (2009) Jemenissa vangittiin vuonna 2008 satoja opposition jäseniä, joista osa toisinajattelijoilta. Elokuussa 2008 hallitus ja oppositio vapauttivat vankeja, mutta se ei estänyt uusia vangitsemisia.


title: Ihmisoikeudet Jemenissä

text: Vuonna 2008 aikuista jemeniläisistä osasi lukea 54 %.


title: Ihmisoikeudet Jemenissä

text: Amnesty Internationalin mukaan Jemenissä on naisten syrjintää. Lainsäädäntöön tehtiin joitakin parannuksia vuonna 2008, mutta esimerkiksi tyttöjen avioliitot 8-vuotiaina ovat edelleen sallittuja.


title: Ihmisoikeudet Jemenissä

text: Oikeudenkäynnit eivät ole täysin riippumattomia ja reiluja. Poliisin toiminta rauhanomaisia mielensoittajia kohtaan ei aina täyttänyt ihmisoikeuksien vaatimuksia vuonna 2008.


title: Ihmisoikeudet Jemenissä

text: Jemen, kuten Irak, Iran ja Saudi Arabia, langettaa kuolemantuomioita. Vuonna 2008 tapettiin 18 vankia, mutta satoja oli tuomittuna. Kehityksessä on positiivisia merkkejä siten, että arabimaat, mukaan lukien Jemen, eivät vastustaneet YK:n kuolemantuomion lakkautustavoitetta joulukuussa 2008.


title: Ihmisoikeudet Jemenissä

text: Al-Qaidan sanotaan toimivan Jemenissä. Syyskuussa 2008 Al-Qaidan syyksi väitettiin pommihyökkäystä Sanaassa, joka surmasi 16 ihmistä Yhdysvaltojen suurlähetystössä.


title: Ihmisoikeudet Jemenissä

text: Jemen on ratifioinut kansainväliset vuoden 1951 ja 1967 pakolaissopimukset. Jemenissä oli vuonna 2008 yli 40 000 somalipakolaista. Noin 1300 somalipakolaista palautettiin vastoin tahtoaan.


title: HMS Wishart

text: HMS Wishart (viirinumero D67) oli Britannian Kuninkaallisen laivaston Thornycroftin valmistama parannellun W-luokan hävittäjä, joka palveli toisessa maailmansodassa.


title: HMS Wishart

text: Alus tilattiin tammikuussa 1918 John I. Thornycroft and Companyltä Woolstonista osana vuosien 1918–1919 laivasto-ohjelman 13. tilausta. Sen köli laskettiin 18. toukokuuta 1918 ja alus laskettiin vesille 18. heinäkuuta 1919. Alus nimettiin Vigon taistelussa 1702 kunnostautuneen aluksenpäällikön amiraali James Wishartin mukaan. Alus poikkesi luokkansa aluksista, koska sen savuhormit olivat lähes saman pituisia.


title: HMS Wishart

text: Alus palveli maailmansotien välillä Atlantin laivastossa ja myöhemmin Välimeren laivastossa komentajanaan lordi Louis Mountbatten.


title: HMS Wishart

text: Helmikuussa 1945 alus poistettiin palveluksesta ja se siirrettiin reserviin. Alus sijoitettiin poistolistalle ja se myytiin 20. maaliskuuta romutettavaksi T. W. Wardille Inverkeithingiin, jonne se saapui hinattuna Japanin antauduttua.


title: Arabiemiirikuntien energiapolitiikka

text: IEA:n mukaan Arabiemiirikunnat olivat vuonna 2007 maailman "10. suurin öljyntuottajamaa" (136 Mt, 3,5 % maailman tuotannosta) ja "5. suurin öljynviejämaa" (105 Mt).


title: Arabiemiirikuntien energiapolitiikka

text: Arabiemiirikuntien energiankulutus vuonna 2008 oli PB:n tilastojen mukaan öljyekvivalentteina öljyä 23 milj. tn ja maakaasua 52 milj. tn. Energiankulutus oli yhteensä vuonna 2008: 75 milj. tn ja vuonna 2007: 65 milj. tn. Tämän tilaston mukaan arabiemiirikunnissa ei käytetty hiiltä, ydinvoimaa eikä vesivoimaa.


title: Arabiemiirikuntien energiapolitiikka

text: Arabiemiraattien ydinenergiasta vastaa Khaldoon Khalifa al-Mubarak. Helsingin Sanomien mukaan Arabiemiraatit tilasi vuoden 2009 lopussa Korean Electric Power -yhtiöltä neljä ydinvoimalaa, kukin 1400 MW. Muut rakentajat ovat Hyudai Engineering, Samsung C & T Corp. ja Doosan Heavy Industries. Sopimus sisälsi voimaloiden käytön 60 vuoden ajan (arvo 14 mrd. €). Väitteiden mukaan kilpailijoiden tarjoukset olivat yli puolet kalliimpia. Vuoden 2009 lopussa Lähi-idän öljymailla ei ollut ydinvoimaa. Tiedotuksen mukaan ydinvoimalat valmistuvat vuosina 2017–2020.


title: Arabiemiirikuntien energiapolitiikka

text: YK:n tilastojen mukaan Arabiemiirikuntien hiilidioksidipäästöt henkeä kohti olivat arvioiduista maailman maista 3. korkeimmat vuosina 1990–2003. Vuosina 1996–1997 hiilidioksidipäästö puolittui, mutta muutoin trendi oli kasvava välillä 1990–2003. Vuonna 2003 hiilidioksidipäästö henkeä kohti oli noin 2,5-kertainen Suomeen verrattuna.


title: ORP Garland

text: ORP Garland (viirinumero H37) oli toisen maailmansodan aikana Puolan laivaston käytössä ollut G-luokan hävittäjä "HMS Garland", jonka Britannia lainasi Puolalle.


title: ORP Garland

text: "HMS Garlandin" ollessa telakalla lokakuussa 1939 käytiin keskusteluja sen siirtämisestä Puolan laivaston hallintaan. Se aloitti huhtikuussa koeajot ja sen siirto Puolan laivastolle hyväksyttiin. Alus siirrettiin Puolan laivastolle 3. toukokuuta 1940, jolloin se nimettiin "ORP Garlandiksi". Alus palautettiin 24. syyskuuta 1946 Kuninkaalliselle laivastolle, joka poisti aluksen palveluksesta 14. marraskuuta.


title: Telmuksen taikatalo

text: Telmuksen taikatalo on vuonna 1992 ilmestynyt Joel Hallikaisen kolmas albumi. Albumin kappaleet ovat tyylilajiltaan lastenmusiikkia. Albumin julkaisi Tahti-Musiikki Oy.


title: Telmuksen taikatalo

text: Säv. & san. Hallikainen, ellei toisin mainita. Sovitukset ja orkesterin johto: Jouni Lehtonen.


title: Hans-Dietrich von Tiesenhausen

text: Hans-Dietrich von Tiesenhausen (22. helmikuuta 1913, Riika – 17. elokuuta 2000, Vancouver) oli Saksan laivaston sukellusvenepäällikkö toisessa maailmansodassa.


title: Hans-Dietrich von Tiesenhausen

text:
Vapaaherra von Tiesenhausen syntyi Riiassa vanhaan baltian-saksalaiseen aatelissukuun. Hän aloitti uransa Saksan laivastossa vuonna 1934 ja oli muun muassa mukana partioimassa kevyt risteilijä "Nürnbergillä" Espanjan vesillä sisällissodan aikana. Ura sukellusveneissä alkoi "U-23:lla" Otto Kretschmerin ja Adalbert Schneen alaisuudessa loppuvuodesta 1939. von Tiesenhausenin palvelus jatkui "U-93:lla" toisen myöhemmin tunnetun päällikön, Klaus Korthin alaisuudessa.
Keväällä 1941 von Tiesenhausen sai komentoonsa oman veneen, "U-331:en" ja seuraavana talvena hänet ylennettin kapteeniluutnantiksi. Ensimmäisen partiomatkan "U-331" teki Atlantilla. Syyskuussa vene läpäisi toisella partiomatkallaan Gibraltarin salmen ja alkoi siitä eteenpäin operoida Välimerellä. 25. marraskuuta von Tiesenhausen saavutti suurimman voittonsa upottamalla kolmella torpedolla Britannian kuninkaallisen laivaston Queen Elizabeth -luokan taistelulaivan "HMS Barhamin" Libyan rannikolla Sollumin edustalla. Marraskuussa 1942 "U-331" joutui kymmenennellä partiomatkallaan Fairey Swordfish -torpedokoneen hyökkäyksen kohteeksi ja tuhoutui. von Tiesenhausen ja viisitoista muuta miehistön jäsentä pelastettiin ja otettiin sotavangeiksi.


title: Hans-Dietrich von Tiesenhausen

text: Vietettyään vuosia sotavankeudessa Britanniassa ja Kanadassa hän palasi 1947 Saksaan, missä alkoi työskennellä puuseppänä. 1950-luvun alussa hän palasi Kanadaan ja saikin myöhemmin maan kansalaisuuden. Hän eli lopun elämäänsä Vancouverin alueella ja toimi sisustussuunnittelijana sekä luontokuvaajana. von Tiesenhausen kuoli 87-vuotiaana elokuussa 2000.


title: Maahockey kesäolympialaisissa 1936

text: Vuoden 1936 kesäolympialaisten maahockey järjestettiin 4. – 15. elokuuta 1936 Berliinissä. Tämä oli viides kerta, kun maahockeykilpailut järjestettiin olympialaisissa. Kisoihin osallistui yhteensä 167 urheilijaa 11 eri maasta. Nuorin osanottaja oli ranskalainen Emmanuel Gonat (17 vuotta ja 68 päivää) ja vanhin tanskalainen Henninh Holst (44 vuotta ja 284 päivää). Kilpailun voitti Intia, hopealle tuli Saksa ja pronssille Alankomaat.


title: Glauco Onorato

text: Glauco Onorato (7. joulukuuta 1936 Torino – 31. joulukuuta 2009 Rooma) oli italialainen näyttelijä. Hän muun muassa dubbasi italiaksi Arnold Schwarzeneggerin vuorosanat elokuvassa "Terminator – tuhoaja". Lisäksi hän esiintyi esimerkiksi elokuvissa "Veristen saappaiden kukkula" (Colizzi, 1969) ja "Auringonkukka" (De Sica, 1970).


title: Angélica Aragón

text: Angélica Aragón (s. 11. heinäkuuta 1953 México) on meksikolainen näyttelijä. Hän on esiintynyt lukuisissa telenoveloissa. Lisäksi hänellä on ollut rooleja monissa elokuvissa, joiden joukossa ovat "Dyyni" (1984), "Rakkauden pilvitarha" (1995) ja "Isä Amaron rikos" (2002). Hän on toiminut myös yhteiskunnallisena aktivistina.


title: Angélica Aragón

text: IMDb:n mukaan Aragón on saanut kolme hopeista Arielia ja ollut lisäksi neljästi ehdolla sen saajaksi.


title: Benji Schwimmer

text: Benjamin Daniel Schwimmer (s. 18. tammikuuta 1984) on yhdysvaltalainen ammattitanssija, koreografi ja näyttelijä. Hän voitti amerikkalaisen Tanssi jos osaat tv-kisan toisen tuotantokauden vuonna 2006.


title: Kirkonmäki

text: Kirkonmäki voi tarkoittaa seuraavia:Kirkonmäki-nimisten paikkojen mukaan nimettyjä:


title: Hannah Montana 2: Non-Stop Dance Party

text: Hannah Montana 2: Non-Stop Dance Party on yhdysvaltalaisen näyttelijä-laulaja Miley Cyrusin ensimmäinen remix-albumi. Kyseisen albumin hän on tehnyt Hannah Montanan roolihahmossa. Albumi julkaistiin 29. tammikuuta 2008 ja levy-yhtiönä toimi Walt Disney Records.


title: Hannah Montana 2: Non-Stop Dance Party

text: Tämä CD sinältää bonuskappaleen "Chris Cox Megamix". Tämä bonuskappale sisältää live-esiintymisiä Lontoon konsertilta ("Nobody's Perfect" ja "Life's What You Make It"), kuvia ja printattavia juhlakutsuja. Wal-Martin julkaisu sisältää bonuskappaleen: remix-version kappaleesta "This Is the Life".


title: Hannah Montana 2: Non-Stop Dance Party

text: Walt Disney Recordsin virallinen verkkosivusto loi "Hannah Montana: Make-a-Mix" -pelin mainostaakseen kyseistä albumia.


title: Sandrine Kiberlain

text:
Sandrine Kiberlain (s. 25. helmikuuta 1968 Boulogne-Billancourt, Hauts-de-Seine, Ranska) on ranskalainen näyttelijä. Hän on näytellyt muun muassa elokuvissa "Les patriotes" (1994), "Ollako? (vai ei)" (1995), "Un héros très discret" (1996), "Le septième ciel" (1997), "À vendre" (1998), "Robert-ei-saa" (1999), "Betty Fisher" (2001), "Teidän jälkeenne" (2003), "Très bien, merci" (2007), "Le petit Nicolas" (2009), vuonna 2010 Gérard Depardieun kanssa elokuvassa "Une femme d'affaires".
Kiberlain on ollut naimisissa näyttelijä Vincent Lindonin kanssa vuodesta 1998, mutta he asuvat erillään. Heillä on tytär Suzanne (s. 2003). Sandrinen on keväällä 2015 kerrottu olevan yhdessä näyttelijä Édouard Baerin kanssa.


title: Grace

text: Grace voi tarkoittaa seuraavia asioita:


title: Luettelo maailman rikkaimmista ihmisistä Forbesin mukaan

text: Luettelo maailman 10 varakkaimmasta henkilöstä vuosina 2000–2018 perustuu Forbesin vuosittain julkaisemaan miljardöörien listaukseen. Luettelosta on jätetty pois kuninkaalliset, joiden varallisuus perustuu heidän hallitsija-asemaansa.


text: Huomaa, että päiväkohtaiseen (reaaliaikaiseen) osake-arvoihin perustuvilla omaisuuserien arvostuksilla listan järjestys ja omistusten arvo saattaa poiketa edellä esitetystä. Vastaavaa päiväkohtaisesti päivittyvää miljardöörilistaa (tosin vain 500 rikkaimmasta) julkaisee Bloomberg nimellä "Bloomberg Billionaires Index".


title: Jeffrey Lieber

text: Jeffrey Lieber (s. 1969) on televisio- ja elokuvakäsikirjoittaja. Hän syntyi Evanstonissa, Illinoisissa, Yhdysvalloissa ja kävi "Evanston Township High School"ia. Lieber on yksi televisiosarjan "Lost" luojista.


title: Jeffrey Lieber

text: ABC palkkasi Lieberin kirjoittamaan pilottijakson sarjalle "Lost". Projektin kehittyessä ABC hyväksyi mukaan myös J.J. Abramsin ja Damon Lindelofin.


title: Jeffrey Lieber

text: "Lostin" ohella Lieber on ollut mukana elokuvien "Tuck Everlasting" ja "Tangled" käsikirjoitusprosessissa sekä luonut ja tuottanut FOXille (2004) ja Sony Pictures Televisionille (2008) esittämättömiä televisiopilotteja.


title: Jeffrey Lieber

text: Lieberin ja Jerry Bruckheimerin sarjaa "Miami Medical" esitetään CBS:llä ainakin vuosien 2009 ja 2010 välinen televisiokausi.


title: CFTR

text: CFTR on seitsemännessä kromosomissa sijaitseva geeni, joka ohjaa kloridi-ioneja solukalvojen läpi kuljettavan CFTR-proteiinin ("cystic fibrosis transmembrane conductance regulator") valmistusta. Geenin mutaatiot voivat aiheuttaa kystisen fibroosin (CF) tai synnynnäisen molemminpuolisen siemenjohdinten puuttumisen. Yli tuhatta mutaatiota on tavattu kystisestä fibroosista ja noin kahdeksaakymmentä mutaatiota synnynnäisestä molemminpuolisesta siemenjohdinten puuttumisesta kärsivillä.


title: Päijät-Hämeen pelastuslaitos

text: Päijät- Hämeen pelastuslaitos on yksi Suomen 22 alueellisesta pelastuslaitoksesta. Hallinnollisesti se kuuluu Päijät-Hämeen liittolle. Myös Lapin pelastuslaitos kuuluu maakunnan liitolle, muut laitokset alueensa suurimmalle kaupungille.


title: Päijät-Hämeen pelastuslaitos

text: Päijät-Hämeen pelastuslaitos vastaa palo-, pelastus-, vahingontorjunta- ja ensihoitotehtävistä koko Päijät-Hämeen 12 kunnan alueella. Sen hallinnasta vastaa Päijät-Hämeen liitto. Pelastustoiminta koostuu viidestä vakinaisesta ammattipalokunnasta (Heinola, Hollola, Lahti, Orimattila ja Nastola) sekä kahdeksasta sopimus- ja puolivakinaispalokunnasta (Artjärvi, Asikkala, Hartola, Hämeenkoski, Kärkölä, Padasjoki ja Sysmä).


title: Päijät-Hämeen pelastuslaitos

text: 2017 Päijät-Hämeen pelastuslaitoksen tehtävistä 11% kuului varsinaisiin tulipaloihin liittyviin tehtäviin.


title: Päijät-Hämeen pelastuslaitos

text: Yksi suurimmista vuoden 2018 alun tulipaloista oli Kujalan jätekeskuksen tulipalo 12. tammikuuta 2018, jossa jätteenmurskauskeskus Murren vieressä oleva jätelajittelukeskus syttyi palamaan. tulipaloon lähettiin seitsemän ensivasteyksikköä, viisi sammutusyksikköä ja kaksi tikasautoa.


title: Päijät-Hämeen pelastuslaitos

text: Nykyisen 2002 Päijät-Hämeen kuntien palolaitosten yhdistämisestä muodostuneen Päijät-Hämeen pelastuslaitoksen nykyisellä toimialueella suurin räjähdysonnettomuus on ollut silloisessa Nastolan kunnassa Suomen puolustusvoimien Uudenkylässä Terrikalliolla olevan asevarikko-2:n räjähdys 14. elokuuta 1965.


title: Päijät-Hämeen pelastuslaitos

text: Vapaapalokuntia ovat olleet lisäksi Uudenkylän VPK 1886–, Kilpiäisten VPK 1932– Lahden sahan VPK 1901–, Lahden kylän VPK 1906– ja Jalkarannan VPK 1929–.


title: Päijät-Hämeen pelastuslaitos

text: Asikkalan kunnassa pelastustointa hoitaa Asikkalan palolaitos.


title: Päijät-Hämeen pelastuslaitos

text: Heinolassa toimii 8. lokakuuta 1982 rekisteröity Vierumäen vapaaehtoinen palokunta ry.


title: Päijät-Hämeen pelastuslaitos

text: Kosken VPK:n paloasema sijaitsee Hämeenkosken kirkonkylän taajamassa.


title: Päijät-Hämeen pelastuslaitos

text: Hollolan kuntaan yhdisteessä Hämeenkosken, aikaisemmin Hämeen lääni Kosken kunnassa, toimii sopimuspalokuntana Kosken VPK ry. Se on rekisteröity 30. elokuuta 1928, mutta vapaapalokuntatoimintaa on ollut jo vuodesta 1896.


title: Päijät-Hämeen pelastuslaitos

text: Kosken VPK:llä on hälytysosasto, naisoasto, nuorisosasto ja veteraaniosasto.


title: Päijät-Hämeen pelastuslaitos

text: Vesikansassa, joka on Lahden kaupungin pohjoispuolella ja Hollolan kuntakeskuksen koillispuolella Vesijärven takana toimii sopimuspalokuntana 12. elokuuta 1936 rekisteröity Vesikansan Vapaaehtoinen Palokunta r.y.


title: Päijät-Hämeen pelastuslaitos

text: Hollolan Vesikansa on Hollolan kuntakeskus Salpakankaasta erillään eksklaavina oleva alue, joka on muodostunut siten, että itsenäiseksi paikallishallinnon yksiköksi 16. marraskuuta 1905 Lahden kaupungiksi itsenäistynyt entinen Lahden kauppala on alueliitoksilla saanut maata lisää Hollolan kunnalta ja Hollolan kunnan oma maayhteys on katkennut. Keskiajalla vesikansa tarkoitti aluetta, jonka väestön, vesikansan, tuli soutaa veneellä kirkonkylään kirkolle.


title: Päijät-Hämeen pelastuslaitos

text: Iitissä on kaksi sopimuspalokuntaa, 8. kesäkuuta 1929 rekisteröity Iitin Vapaaehtoinen Palokunta r.y. ja 2. maaliskuuta 2000 rekisteröity Vuolenkosken Vapaaehtoinen Palokunta ry.


title: Päijät-Hämeen pelastuslaitos

text: Iitin kunta, joka oli osa Uudenmaan lääniä vuoteen 1947 saakka ja joka liitettiin Kymenlääniin, liittyy Päijät-Hämeen maakuntaan 2019, jolloin se tulee Päijät-Hämeen liiton Päijät-Hämeen pelastuslaitoksen piiriin Kotkan kaupungin Kymen pelastuslaitoksen piiristä.


title: Päijät-Hämeen pelastuslaitos

text: Kärkölän kunnassa toimii kuntakeskus Järvelän vapaaehtoinen palokunta. Siihen on yhdistynyt Lappilan vapaaehtoinen palokunta toiminnallisesti. Järvelän VPK:n perustamiseen antoi ajatuksen Lahden kaupungin palolaitoksen Eino Koski, kun Järvenlän asemalla oli sammutettu palamaan syttynyt tavaravaunu. Vapaapalokunnan perustamiskokous pidettiin Kärkölän kunnantalolla 31. elokuuta 1947. Helmikuussa 1948 pidettiin Kärkölän kunnan palolautakunnan kokous, jossa päätettiin, että vapaapalokunta noudattaa palolakia ja kunnan palojärjestystä. Näin vapaapalokunnan asema virallistui kuntaan nähden.


title: Päijät-Hämeen pelastuslaitos

text: Järvelän vapaaehtoinen palokunta hankki 1949 Fargo-kuorma-auton, jonka lavalle asennettiin kahdentuhannen litran vesisäiliö Jehu-pumpun kanssa. 1952 vapaapalokunta perusti poikaosaston ja hankki 1955 Austin-paloauton, jossa oli 3000 litran vesisäiliö. 1962 rakennettiin uusi paloasema, ja 1970 kunta hankki National-merkkisen paloauton, jonka varusteli Kiitorkori. Autossa oli 3000 litran vesisäiliö ja 2 600 litraa minuutissa pumppaava Paltor NP 3000 -nokkapumppu. 1974 Kärkölän kunta hankki vaihtolavaisen Kontio-Sisun, joka rekisteröitiin paloautoksi. Siinä oli kaksi 5500 litran vesisäiliötä, jotka saatettiin ottaa käyttöön vaihtolavalla. 1976 tämä vaihddettiin uuteen Karhu-Sisuun. 1982 hankittiin entinen poliisiauto, Bedford Blitz, henkilökuljetuksiin., joka vaihdettiin 1988 Ford Transitiin. 1990 hankittiin paloautoksi Mercedes-Benz, jossa oli sammutusvedelle 9000 litran säiliö. 1992 Järvelän VPK muutti uudelle paloasemalle. 1993 Ford Transit vaihdettiin Volkswagen Caravelle Syncroon, joka vaihdettiin samanlaiseen uudempaan 1997.


title: Päijät-Hämeen pelastuslaitos

text: Kärkölän kunnassa on toiminut myös 5. syyskuuta 1947 rekisteröity Lappilan vapaaehtoinen Palokunta ry. , joka on toiminnallisesti ilittynyt Järvelän VPK:aan.


title: Päijät-Hämeen pelastuslaitos

text: Lahden kaupungissa ovat Päijät-Hämeen pelastuslaitoksen pääpelastusasema, Paavolan pelastusasema valtatie 12:n varrella sekä Niemen pelastusasema Niemen satamassa Vesijärven rannalla.


title: Päijät-Hämeen pelastuslaitos

text: Lahden yhdistyksiksi rekisteröidyistä viidestä vapaaehtoisesta palokunnasta on toiminnassa sopimuspalokuntina neljä, 30. huhtikuuta 1957 rekisteröudyilla Lahden Sahan Vapaaehtoinen Palokunta r.y.:llä ei ole sammutustoimintaa eikä se ole Päijät-Hämeen pelastuslaitoksen sopimuspalokunta.


title: Päijät-Hämeen pelastuslaitos

text: Nastolan kunta on yhdistynyt Lahden kaupungin kanssa. Entisen Nastolan kunnan alueella toimii 4. syyskuuta 1952 rekisteröity Villähteen Vapaa Palokunta ry.


title: Päijät-Hämeen pelastuslaitos

text: Entisen kunnan alueella on toiminut myös 13. tammikuuta 1995 rekiseröity Ruuhijärven Vapaaehtoinen Palokunta ry.


title: Päijät-Hämeen pelastuslaitos

text: Orimattilan kaupungissa toimivat 23. lokakuuta 1969 rekisteröity Orimattilan Vapaaehtoinen Palokunta r.y. ja 16. kesäkuuta 1975 rekisteröity Pennalan Vapaaehtoinen Palokunta r.y..


title: Päijät-Hämeen pelastuslaitos

text: Orimattilan Vapaaehtoinen Palokunta r.y.:llä on Orimattilan keskustaajamassa sammutusautot PH501, PH503 ja PH511 sekä sairasajoneuvo. Päijät-Hämeen pelatuslaitoksen sopimuspalokunnilta mm. Orimattilan Artjärveltä sekä Orimattilan keskustaajamasta myönnentään virka-apua myös Porvoon kaupungin Itä-Uudenmaan pelastuslaitoksen pelastusalueelle, mihin kuuluvat mm. Lapinjärvi, Myrskylä ja Pukkila.


title: Päijät-Hämeen pelastuslaitos

text: Artjärvellä on Artjärven VPK.


title: Päijät-Hämeen pelastuslaitos

text: Arjärven VPK:lla on sammutusautonaan PH521.


title: Päijät-Hämeen pelastuslaitos

text: Päijät-Hämeen pelastuslaitoksen sopimuspalokuntien piirissä järjestetään vuosittain palokuntakilpailut, joissa kilpaillaan vuosittain Vellamo-maljasta.


title: Päijät-Hämeen pelastuslaitos

text: Lähde: Päijät-Hämeen liitto


title: Päijät-Hämeen pelastuslaitos

text: Suomessa järjestetään myös valtakunnallinen Jehumaljakilpailu.


title: Sonya Walger

text: Sonya Walger (s. 6. kesäkuuta 1974 Lontoo) on brittiläinen näyttelijä. Hän on luultavasti tunnetuin roolistaan HBO:n sarjassa "Tell Me You Love Me" (2007) ja Penelope ”Penny” Widmoren roolista ABC:n "Lostissa". Walger esitti myös Olivia Benfordia ABC:n draamasarjassa "FlashForward".


title: Sonya Walger

text: Sonya Walger syntyi Lontoossa, Britanniassa ja kävi yksityistä Wycombe Abbey -koulua ja opiskeli englantilaista kirjallisuutta Oxfordin yliopistossa. Walger osaa puhua ranskaa ja espanjaa, sillä hänen isänsä on argentiinalainen.


title: Kirkonmäki (Somero)

text: Kirkonmäki on Someron kirkon ympärille jäävä osa Someron keskustaajamaa Paimionjoen vesistöön kuuluvan Someronjoen jokiosuuden eteläpuolella Somerolla.


title: Kirkonmäki (Somero)

text: Someron kirkkoympäristö Someron kirkon ja Someron vanhan hautausmaan ympärillä on yksi Museoviraston vuonna 2009 määrittelemistä Suomen valtakunnallisesti merkittävistä rakennetuista kulttuuriympäristöistä


title: Kirkonmäki (Somero)

text: Kirkon ja hautausmaiden ohella Kirkonmäellä sijaitsevat peruskoulun 1-6 luokkien opetusta tarjoava Kirkonmäen koulu, Someron seurakuntakeskus ja Someron paloasema.


title: Kirkonmäki (Somero)

text: Kirkonmäki on osa Someron keskustaajamaa mutta sijaitsee aivan taajaman reunalla Someronjoen eteläpuolella, kun Someron varsinainen kaupallinen keskus jo 1800-luvulta asti ja hallinnollinen keskuskin 1970-luvulta asti on kaukana kirkosta joen pohjoispuolella Joensuun kylässä.


title: Kirkonmäki (Somero)

text: Osana Someron keskustaajamaa Kirkonmäki sijoittuu Someron Harjun ja Lammin kyliin. Koulun oppilasalue ulottuu myös muihin Paimionjoen vesistön eteläpuolisiin naapurikyliin. Kirkonmäen ohella Someronjoen eteläpuolelle jää Lamminniemen asuinalue Lammin kylässä.


title: Kirkonmäki (Somero)

text: Kirkonmäellä Hirveläntietä ja Härkäläntietä yhdistävällä Kirkkotiellä sijaitsevat Someron kirkko, Kirkonmäemn koulu, Someron vanha ja uusi hautausmaa, Vanha seurakuntatalo ja siunauskappeli. Härkäläntien alkupäässä Hirveläntien risteyksessä lähellä Kirkkojärveä on Someron uusi seurakuntakeskus, sitä vastapäätä Someron uusi paloasema Hirveläntien varressa ja tämän vieressä Hirveläntiellä aiemmin myös kunnantalona toiminut vanha paloasema.


title: Kirkonmäki (Somero)

text: Vielä 1970-luvulla Kirkonmäki oli myös Someron hallinnollinen keskus kunnes nykyinen Someron kaupungintalo 1970-luvulla rakennettiin keskelle Someron keskustaajamaa jo 1800-luvulla pitäjän liikekeskukseksi muodostuneeseen Joensuun kylään.


title: Kirkonmäki (Somero)

text: Someron kirkkoympäristö Someron kirkon lähiympäristössä Kirkonmäellä on yksi Museoviraston vuonna 2009 määritelemistä Suomen valtakunnallisesti merkittävistä rakennetuista kulttuuriympäristöistä.


title: Kirkonmäki (Somero)

text: Vuonna 1859 valmistuneen, Georg Theodor von Chiewitzin suunnitteleman, punatiilisen Someron kirkon ohella alueen muita rakennetun ympäristön kohteita ovat vuonna 1931 valmistunut, arkkitehti Rafael Blomstedtin suunnittelema klassistinen, nykyään punamullalla maalattu Someron vanha seurakuntatatalo, 1950-luvulla valmistunut siunauskappeli, Someron vanha hautausmaa, jolla sijaitsevat vuodelta 1779 peräisin oleva kellotapuli, josta torniosa purettiin vuonna 1864, ja todennäköisesti 1480-luvulta peräisin oleva keskiaikainen Someron kivisakaristo. Hautausmaata vastapäätä Härkäläntien varressa, Kirkkojärven rannassa ovat eurakunnan vanhat lainamakasiinit, joista vanhempi on vuodelta 1758 ja nuorempi vuodelta 1828.


title: Kirkonmäki (Somero)

text: Kirkonmäen koillislaidalla sijaitsee Someron Lammin kylän historiallinen kylätontti, jossa vielä on paikoillaan toinen kylän kantaloista Laurila paloasemaa vastapäätä Hirveläntien varressa. Sen historiallisesti ja maisemallisesti merkittävä päärakennus on rakennettu vuosina 1911-1915. 2010-luvun lopulla talo oli matkailuyrityskäytössä. Sen läheisyydessä on myös muuta 1940-lukua vanhempaa rakennuskantaa sekä Harjun että Lammin kylissä. Näihin kuuluvat muun muassa vuosina 1914-15 rakennettu, maisemallisesti ja rakennushistoriallisesti merkittävä Tuomirannan huvila Härkäläntien varrella Kirkkojärven rannassa ja vuonna 1882 Harjun kartanon maalle valmistunut Kirkonmäen koulu kirkkoa vastapäätä.


Elinkeino-, liikenne- ja ympäristökeskuksen ylijohtaja on henkilö, joka johtaa elinkeino-, liikenne- ja ympäristökeskusta (ely). Ely-keskuksen ylijohtajan viran kelpoisuusvaatimukset ovat: ylempi korkeakoulututkinto, käytännössä osoitettu johtamistaito, johtamiskokemus sekä tehtävien edellyttämä perehtyneisyys virkaan kuuluviin tehtäviin.


title: Elinkeino-, liikenne- ja ympäristökeskuksen ylijohtaja

text: Valtioneuvosto nimitti elyjen ylijohtajat 2009. Virkojen määräaika on viisi vuotta ja ensimmäiset ylijohtajat aloittivat viroissaan vuonna 2010.


title: Road Trip Adventure

text: Road Trip Adventure (myös Road Trip tai Choro Q HG 2) on E-gamen kehittämä videopeli, joka julkaistiin vuonna 2002 Japanissa ja Pohjois-Amerikassa ja vuonna 2003 Euroopassa ja muilla PAL-alueilla. Julkaisijana toimi Japanissa Takara, Amerikassa Conspiracy Entertainment ja Euroopassa ja muilla PAL-alueilla Play It.


title: Road Trip Adventure

text: Peli yhdistää sekä kilpa-ajo- että seikkailupelin piirteitä, ja monet pitävät sitä parhaana pelinä Choro Q-pelien sarjasta sen suuren ja saumattoman maailman, jossa pelaaja voi vapaasti ajaa, ansiosta. Peli tapahtuu maailmassa, jossa on vain autoja.


title: Road Trip Adventure

text: Aloittaessaan pelin Seikkailutilassa (Adventure Mode) nimen ja valuutan valinnan jälkeen pelaaja saa nähtäväkseen videon, jossa maailman presidentti kertoo järjestävänsä World Grand Prix´n, jonka voittajalla on mahdollisuus päästä itse presidentiksi. Sen jälkeen pelaaja löytää itsensä Q´s Factorysta (paikka, jossa voi vaihtaa auton osia aina vanteista moottoriin ja auton koriin saakka), joka sijaitsee Peach Townissa. Pelin päätavoite on päästä presidentiksi ja kerätä kaikki leimat. Leimoja kerätään tekemällä asioita toisten autojen hyväksi, kuten kuljetuksia, tai yksinkertaisesti vierailuja eri taloissa. Leimoja saa myös suorittamalla erilaisia minipelejä. Eräs tavoite on myös valokuva-albumin täyttäminen kuvilla, joita voi ottaa kartassa mustalla pisteellä merkityissä Quick-Pic Shopeissa. Kuvan ottamisen jälkeen valokuvakaupan omistaja (vaaleanpunainen Toyota Vitz) kertoo, missä seuraava valokuvapaikka sijaitsee. Pelissä on myös kaupunki nimeltä My City, pelaajan oma kaupunki, jota voi täydentää puhumalla monille eri autoille eri kaupungeissa, ja joskus ne kysyvät, tietääkö pelaaja kaupunkia, jossa voisi rakentaa talon, kaupan tai vastaavan. Kun kaupunki on valmis, siellä on tavallisten talojen lisäksi mm. koulu, paloasema, poliisiasema ja neljä tehdasta (Q´s Factory, korikauppa, varaosakauppa ja maalikauppa). World Grand Prix´iin päästäkseen pelaajalla on oltava kaksi tiimikaveria. Tiimikavereita voi hankkia puhumalla eri autoille, ja joskus ne kysyvät, voiko pelaajan tiimiin liittyä. Pelaajan on kuitenkin oltava menestynyt hyvin kilpailuissa saadakseen kunnioitusta, faniklubin ja tiimikavereita. Tiimikavereiden nopeus riippuu tietysti myös pelaajan heille antamista osista.


title: Road Trip Adventure

text: Pelin alussa pelaajan on valittava valuutan nimi. Raha on suuri osa Road Trip Adventurea. Sitä käytetään osien vaihtamiseen ja ostamiseen, pankkitilien luomiseen ja mainostamiseen. Rahaa ansaitakseen pelaaja voi ajaa kilpailuja, myydä varaosia ja mainostaa. Pelin maailmassa on viisi kauppaa, joita voi mainostaa: kahvila Peach Townissa (10 rahayksikköä kilometriltä), nuudelikahvila Fuji Cityssä (20 rahayksikköä kilometriltä), konditoria Sandpolisissa (30 rahayksikköä kilometriltä), villakauppa White Mountainilla (40 rahayksikköä kilometriltä) ja kookospähkinäkauppa Papaya Islandilla (50 rahayksikköä kilometriltä). Jokainen kauppa antaa pelaajalle rahaa jokaisesta mainoskyltin kera ajetusta kilometristä. Mainoskylttejä voi laittaa myös tiimikavereille.


title: Road Trip Adventure

text: Pelissä on 20 minipeliä, jotka sijaitsevat eri puolilla pelin maailmaa. Minipelejä ovat mm. jalkapallo, golf, drag racing, ruletti, kalastus ja mäkihyppy.


title: Road Trip Adventure

text: Peliä voi pelata yksinpelinä seikkailutilan lisäksi myös Quick Race-tilassa, jossa ajetaan pelkkiä yksittäisiä kilpailuja. Pelaaja saa valita itse radan, jolla kilpailee, mutta ei autoa, sillä se määräytyy valitun radan mukaan.


title: Road Trip Adventure

text:
Peliä on mahdollisuus pelata myös kaksinpelinä. Kun kaksi ohjainta on asennettu PlayStation 2:een, päävalikossa on saatavilla kaksinpelitila, jossa kaksi pelaajaa voi pelata pelejä, kuten liukuovikilpailu ja jalkapallo, sekä joukkuekilpailu, jossa ajetaan kaksi kierrosta vapaavalintaisella radalla. Pelaaja yhden joukkue ajaa punaisilla autoilla, ja pelaaja kahden joukkue sinisillä. Kilpailun jälkeen joukkueiden sijoituksista saamat pisteet lasketaan yhteen, ja enemmän pisteitä saanut joukkue voittaa.
Kaksinpeliä on mahdollisuus ajaa myös niin sanotussa Trade Modessa, mikä tarkoittaa sitä, että kun kaksi pelidatan sisältävää muistikorttia on asennettu PlayStation 2:een, pelaajilla on mahdollisuus ostaa osia toisiltansa.


title: Road Trip Adventure

text: Road Trip Adventure on saanut paljon kiitosta osakseen sen suuresta maailmasta, ja siitä, että siellä voi ajaa täysin vapaasti. Peliä on kiitetty myös sen minipelien, kilpailujen ja kaupunkien määrästä. Road Trip Adventurea on usein kritisoitu sen äänistä ja epärealistisista fysiikoista. Joskus auto voi lentää pelissä erikoisista paikoista ilmaan, ja mennä aitojen läpi kovissa vauhdeissa. Toinen kritiikin aihe on ollut pelin grafiikka ja se tosiasia, että useimpien kaupunkien välissä ei ole yhtään rakennusta tai autoa


title: Ilmari Rostila

text: Ilmari Rostila (s. 1950 Helsinki) on sosiaalityön oppiaineen ja hyvinvointipalvelujen järjestämisen maisteriohjelman professori Tampereen yliopiston Porin yksikössä. Porin yksikön johtajana hän toimi 2004–2006. Koulutukseltaan hän on yhteiskuntatieteiden tohtori.


title: Ilmari Rostila

text: Rostila on Tampereen kaupunginvaltuuston perussuomalaisten ryhmän puheenjohtaja. Hän on Suomalaisuuden liiton hallituksen jäsen sekä Vapaa kielivalinta ry:n perustajajäsen ja puheenjohtaja vuodesta 2007.


title: NBA:n varaustilaisuus 1998

text: Vuoden 1998 pidettiin 24. kesäkuuta 1998 General Motors Placessa, Vancouverissa.


title: Livermore

text: Livermore (aiemmin "Livermores", "Livermore Ranch" ja "Nottingham") on kaupunki Alamedan piirikunnassa Kaliforniassa Yhdysvalloissa. Vuoden 2000 väestönlaskennassa kaupungissa oli 73 345 asukasta. Vuoden 2008 epävirallisessa väestönlaskennassa Livermoressa oli 90 324 asukasta. Kaupunki perustettiin vuonna 1835.


title: Livermore

text: Livermoren tärkein työnantaja on kaupungin liepeillä sijaitseva Lawrence Livermore National Laboratory, suuri ydintutkimuskeskus.


title: Vapaa kielivalinta

text: Vapaa kielivalinta on rekisteröity yhdistys, jonka tarkoituksena on pakollisen ruotsin opetuksen ja ns. virkamiesruotsin poistaminen. Järjestön puheenjohtajana toimii Tampereen yliopiston hyvinvointipalvelujen professori ja Suomalaisuuden Liiton hallituksen jäsen Ilmari Rostila.


title: Vapaa kielivalinta

text: Loka- ja marraskuussa 2012 Vapaa kielivalinta järjesti ruotsin kielen vapaaehtoisuutta ajavan mainoskampanjan Tampereen busseissa. Maaliskuussa 2013 yhdistys oli yksi pakkoruotsin vastaisen kansalaisaloitteen liikkeelle laittaneista järjestöistä.


title: Brendan Malone

text: Brendan Malone (s. 21. huhtikuuta 1942) on yhdysvaltalainen koripallovalmentaja, joka toimii nykyisin Orlando Magicin apuvalmentajana.


title: Brendan Malone

text: Malone toimi Toronto Raptorsin päävalmentajana kauden 1995–1996 ajan. Seuraavan kerran hän toimi päävalmentajana NBA:ssa Cleveland Cavaliersissa kaudella 2004–2005. Malone valmensi joukkuetta kahdeksantoista ottelun ajan.


title: Länttä kohti

text: Länttä kohti on suomalainen kokoelma-albumi vuodelta 1971. Se sisältää suomeksi käännettyjä countrykappaleita. Albumilla esiintyvät Eija Merilä, Jussi Raittinen, Erkki Liikanen ja Kai Lind.


title: Länttä kohti

text: Rocket Records julkaisi albumista CD-version yhdessä "Kantri" -levyn kanssa 16.6.2010.


title: RMS Albania (1900)

text:
RMS Albania oli höyrylaivaliikenteessä monilla eri varustamoilla toiminut höyrylaiva. Laiva rakennettiin C S Swan & Hunterin telakalla Wallsendissa "Consuelo"-nimellä.
Alus myytiin vuonna 1909 Thomson Line -varustamolle. Tuolloin sen nimi muutettiin "Cairnronaksi".


title: RMS Albania (1900)

text: Thomson Line möi laivan Cunard Linelle vuonna 1911, jolloin laiva sai nimen "Albania" (myöhemmin käytettiin nimeä: Albania I). 2. toukokuuta 1911 se aloitti liikennöinnin Southampton - Halifax -reitillä. Myöhemmin Albaniasta tuli ensimmäinen Cunard Linen alus, joka aloitti reitin St. Lawrence -joella Montrealiin. Talvikuukausina merijään johdosta se ajoi Portlandiin.


title: RMS Albania (1900)

text: Kuuden kuukauden kuluttua ostosta, Albania laitettiin myyntiin.


title: RMS Albania (1900)

text: 12. kesäkuuta 1912 Bank Line osti laivan 20 000 punnalla, jolloin se sai "Poleric"-nimen. Poleric pysyi varustamon palveluksessa vuoteen 1929. Vuonna 1930 laiva romutettiin.


title: Koirafanitus

text: Koirafanitus oli yhdeksän kertaa vuodessa ilmestyvä nuorten koira-aiheinen aikakauslehti, jonka päätoimittaja oli Liisa Kukkanen. Lehti ilmestyi vuosina 2009–2014. Lehteä kustansi SudenHenki.


title: Kaamos (yhtye)

text: Kaamos oli suomalainen proge-yhtye, joka oli toiminnassa 1970-luvulla. Se julkaisi vain yhden albumin, "Deeds and Talks" vuonna 1977. Albumi ilmestyi turkulaisten laulajaveljesten Matin & Tepon levymerkillä M&T Production.


title: Kaamos (yhtye)

text: Levymerkki ja toisaalta progressiivisen rockin kannalta hankala julkaisuajankohta punkin noustessa lienevät osasyyllisiä siihen, että albumi ei ole saavuttanut täysin ansaitsemaansa arvostusta  . Albumi sai kuitenkin ilmestymisvuotenaan suitsutusta levykriitikoilta, ja sitä kommentoitiin muun muassa "Vuoden albumina" ja "tärkeimpänä tapahtumana suomi-progessa sitten Wigwamin perustamisen" .


title: Kaamos (yhtye)

text: Ajan saatossa myös muut kuin kriitikot ovat ymmärtäneet levyn arvon ja albumin vinyyliversiosta onkin muodostunut haluttu keräilyharvinaisuus . Svart Records julkaisi siitä rajoitetut uusinta LP-painokset tammikuussa 2016. Lisäksi Rocket Records julkaisi albumista rajoitetun CD-painoksen 27. tammikuuta 2010. Omien kappaleiden lisäksi Kaamos esitti keikoilla muun muassa Yesin ja Jack Brucen materiaalia.


title: Kaamos (yhtye)

text: Yhtyeessä soittivat rumpali Johnny Gustafsson, basisti Jakke Leivo, kosketinsoittaja Kyösti Laihi sekä kitaristi Ilpo Murtojärvi, joka myös sävelsi kaikki Kaamoksen albumin kappaleet. Sanoittajana toimi Jocke Sumelius ja vakiomiksaajana Erik Gylphe. Yhtyeen perustamisvaiheessa vuonna 1973 kitaristina oli Peter Stråhlman, rummuissa Eero Valkonen, uruissa Ilkka Poijärvi ja basistina Eero Munter.


title: Kaamos (yhtye)

text: Yhtyeessä soittanut Ilpo Murtojärvi sai vuonna 2011 Varsinais-Suomen taidetoimikunnan taidepalkinnon. Vuonna 2015 Turku Jazz ry. nimitti Murtojärven Vuoden artistiksi tunnustuksena monipuolisesta työskentelystä jazz-musiikin säveltäjänä, sovittajana ja soitonopettajana.


title: Hans von Rettig

text: Hans Fredric Leopold von Rettig (2. joulukuuta 1894 Turku – 22. toukokuuta 1979 Turku) oli suomalainen liikemies. Hän syntyi rikkaaseen von Rettigien tehtailijasukuun, joka omisti P. C. Rettig & Co. -tupakkatehtaan. Myöhemmin hän kuitenkin toimi perheyrityksen lisäksi myös laivanvarustajana. Vuonna 1936 hänelle myönnettiin kauppaneuvoksen arvo ja vuonna 1945 vuorineuvoksen arvo. von Rettig oli naimisissa Edith Silanderin ja myöhemmin Disan Lindkvistin kanssa. Avioliitostaan Silanderin kanssa von Rettigillä oli poika Gilbert ja tytär Marianne.


title: Hans von Rettig

text: Hans von Rettig ehti kirjoittautua Dresdenin kauppakorkeakouluun vuonna 1914, mutta jo samana vuonna ensimmäisen maailmansodan syttyminen keskeytti nuoren tehtailijan opinnot. Rettig jäi Turkuun työskentelemään sukunsa tupakkatehtaaseen, jonka johtoon hän nousi isänsä Henning von Rettigin kuoltua vuonna 1924. Liiketoiminta menestyi hyvin Hansin johdossa, kunnes toisen maailmansodan aikainen raaka-ainepula pakotti supistamaan tuotantoa ja vetämään joitakin tuotteita pois markkinoilta. Vuonna 1926 Hans von Rettigistä tuli Höyrylaiva Oy Boren pääosakas sekä hallituksen puheenjohtaja. Hieman myöhemmin hän oli myös mukana perustamassa laivanvarustusosakeyhtiö Orienttia 1927 ja varustamoyhtiö Re-Beniä 1948. Merihenkisyys leimasi muutoinkin Hans von Rettigiä, sillä hän oli innokas purjehtija sekä pitkään mm. Airisto Segelsällskapin varakommodori. Tupakkatehtaan johdosta Hans vetäytyi vasta 82-vuotiaana vuonna 1976.


title: Hans von Rettig

text: Hans von Rettig tunnettiin Suomessa myös filantrooppina ja mesenaattina. Hän esimerkiksi lahjoitti Åbo Akademille huomattavan summan teologisen tiedekunnan perustamista varten, ja myöhemmin hän tuki kulttuurihistorian professuurin perustamista Turun yliopistoon.


title: Hans von Rettig

text: Vuonna 1928 Rettig rakennutti Turkuun barokkiklassistisen Villa von Rettigin perheensä yksityisasunnoksi. Vanhan Suurtorin läheisyydessä sijaitsevan palatsin suunnitteli arkkitehti Valter Jung. Hans von Rettigin kuoleman jälkeen palatsi jäi moneksi vuodeksi autioksi, kunnes se otettiin 1980-luvun loppupuolella näyttelykäyttöön. Vuodesta 1991 lähtien palatsi on kuulunut Matti Koivurinnan säätiölle, ja nykyisin siellä toimii historian ja nykytaiteen museo Aboa Vetus & Ars Nova.


title: Valentina Cortese

text: Valentina Cortese (s. 1. tammikuuta 1925 Milano) on italialainen näyttelijä. Hän oli vuonna 1975 ehdolla parhaan naissivuosan Oscar-palkinnon saajaksi roolistaan elokuvassa "Amerikkalainen yö" (1973). IMDb:n mukaan hän sai samasta elokuvasta Bafta-palkinnon ja Golden Globe -ehdokkuuden vuonna 1974.


title: Valentina Cortese

text: Cortese on lisäksi esiintynyt muiden muassa elokuvissa "Minä pelkään häntä" (1951), "Veli aurinko, sisar kuu" (1972) ja "Paroni von Münchhausenin seikkailut" (1988). Vuonna 1977 hän esiintyi minisarjassa "Jeesus Nasaretilainen".


title: Valentina Cortese

text: Cortese oli vuosina 1951–1970 naimisissa Richard Basehartin kanssa. Myös poika Jackie Basehart on näyttelijä.


title: Allan Korpi

text: Allan Arvo "Aku" Korpi (1928 Oulu – 5. kesäkuuta 2001 Pälkäne) oli suomalainen raviohjastaja ja -valmentaja.


title: Allan Korpi

text: Työskentelyn hevosten parissa hän aloitti jo nuorena kotikaupungissaan Oulussa. Korpi oli yksi aikansa kokeneimmista sekä arvostetuimmista hevosmiehistä. Allan Korpi tunsi valtavan määrän vanhan kansan hevostietoa, jonka ansiosta talleilla ei juuri tarvittu eläinlääkäriä, sillä oikeaoppisella kengityksellä, hoidolla ja perinnemenetelmillä hevoset pidettiin kunnossa. Hän teki paljon hyvää ja tärkeää työtä suomalaisen hevosurheilun eteen. Vuosina 1977–1999 Korpi ajoi 10 380 lähtöä ja voitti niistä 901, mistä kertyi palkintorahaa 489 974 €


title: Allan Korpi

text: Allan Korven kolme poikaa Pekka, Ilkka ja Heikki ovat myös menestyneitä ravivalmentajia. Isä ja hänen kolme poikaansa ovat ajaneet 30 vuodessa reilut 60 000 lähtöä, 12 670 voittoa, 6 387 kakkossijaa ja 5 704 kolmossijaa, ja voittaneet miljoonia euroja. Allan korven tyttäristä Hanna-Maria ja Nina-Jasmin Korpi ovat ratsastaneet kilpaa ja pitävät ratsastustallia.


title: Allan Korpi

text: Korpi ajoi vuoteen 1998 saakka, sillä Suomessa yli 70-vuotiaat eivät saa ajaa kilpaa.


title: Allan Korpi

text: Hän menehtyi sairauskohtaukseen kotonaan Pälkäneellä vuonna 2001.


title: Luettelo Rochesterin piispoista

text: Rochesterin piispa on Englannin kirkon piispa Rochesterin hiippakunnassa Canterburyn kirkkoprovinssissa. Piispan virka perustettiin Kentin kuningaskuntaan vuonna 604, mikä tekee siitä kirkon vanhimman piispanviran Canterburyn jälkeen. 1700- ja 1800-luvuilla piispa nimitettiin tavan mukaan myös Westminster Abbeyn dekaaniksi.


title: Oracle Arena

text: Oracle Arena, (Käytetään myös nimityksiä Oakland Coliseum Arena, Oakland Arena, Arena in Oakland, The New Arena) alun perin Oakland-Alameda County, on alun perin vuonna 1966 rakennettu areena Oaklandissa, Alamedan piirikunnassa Kaliforniassa. Se on vanhin yhä käytössä oleva halli NBA:ssa. Oracle Arena on myös kapasiteetiltään Kalifornian suurin NBA:ssa käytettävä areena 19 596 henkilön kapasiteetillaan.


title: Oracle Arena

text: Oracle Arenalla pelaa nykyisin NBA-seura Golden State Warriors. Aiemmin hallissa ovat pelanneet mm. NHL:n California Golden Seals (1967-1976), MISL I:n Golden Bay Earthquakes (1982-1983), RHI:n Oakland Skates (1993-1995) ja NCAAB:n California Golden Bears (osa-aikaisesti 1966-1997, kokonaan 1997-1999). Hallin rakentaminen maksoi 121 miljoonaa Yhdysvaltain dollaria.


title: NBA:n varaustilaisuus 1996

text: Vuoden 1996 pidettiin 26. kesäkuuta 1996 East Rutherfordissa.


title: Sam Mitchell

text: Samuel E. Mitchell Jr. (s. 2. syyskuuta 1963 Columbus) on yhdysvaltalainen ammattilaisuransa lopettanut koripalloilija ja valmentaja.


title: Sam Mitchell

text: Mitchell pelasi yliopistokoripalloa Mercerin yliopistossa neljä vuotta. Houston Rockets varasi hänet kolmannella kierroksella, mutta Mitchellin NBA-ura alkoi vasta neljä vuotta myöhemmin, jolloin hän siirtyi Minnesota Timberwolvesiin. Ensimmäisellä kaudella Mitchell teki pisteitä keskimäärin 12,7 ottelua kohden, mutta kausi 1990–1991 oli tilastojen valossa hänen parhaansa, sillä Mitchell teki 14,6 pistettä ottelua kohden. Mitchell lopetti pelaajauransa vuonna 2002 pelattuaan kolmetoista kautta NBA:ssa. Kaudesta 2004–2005 lähtien Mitchell toimi Toronto Raptorsin päävalmentajana, jota valmennettassa hänet valittiin kauden 2006–2007 ksi. Mitchell ehti toimia Raptorsin valmentajana viisi kautta ennen potkujaan joulukuussa 2008. Kaudella 2015–2016 hän toimi Minnesota Timberwolvesin päävalmentajana noustuaan apuvalmentajan paikalta Flip Saundersin tilalle tämän heikentyneen terveyden vuoksi.


title: Operaatio Fastlink

text: Operaatio Fastlink oli internetissä tapahtuvaa tekijänoikeuden alaisen materiaalin luvatonta levitystä eli niin sanottua piratismia vastaan suunnattu kansainvälinen viranomaisoperaatio. Se suoritettiin Yhdysvaltain FBI:n johdolla, ja maan oikeusministeriö nimesi sen kohteiksi muun muassa tietokone- ja konsolipelejä levittävät ryhmät Class, Echelon, Fairlight, Kalisto ja Project X sekä musiikkia levittävän Apocalypse Production Crew'n (APC).


title: Operaatio Fastlink

text: Operaatio käynnistyi huhtikuussa 2004. Yhdysvaltain oikeusministeriön julkaiseman lehdistötiedotteen mukaan ensimmäisen vuorokauden aikana suoritettiin yli 120 etsintää Yhdysvalloissa ja noin kymmenessä muussa maassa, joista suurin osa Euroopassa. Samalla takavarikoitiin yli 200 tietokonetta, joista 30 erilaisia palvelimia, sekä arviolta ainakin 50 miljoonan dollarin arvosta kopioitua tekijänoikeuden alaista materiaalia. Ensimmäinen operaation myötä myöhemmin pidätetyistä ja tekijänoikeusrikkomuksesta syytteeseen asetetuista henkilöistä myönsi syyllisyytensä Singaporessa elokuussa 2004. Maaliskuuhun 2009 mennessä jutussa oli tuomittu kymmeniä henkilöitä.


title: RMS Alaunia (1913)

text: RMS Alaunia oli Cunard Linen omistama höyrylaiva. Laiva rakennettiin Scotts Shipbuilding and Engineering Companyn telakalla Greenrockissa. "Alaunian" sisaraluksia olivat "Andania" ja "Aurania". Sen vesillelasku tapahtui 9. kesäkuuta 1913, ja neitsytmatkansa se teki 27. joulukuuta 1913. "Alaunian" matkustajakapasiteetti oli 2060 matkustajaa.


title: RMS Alaunia (1913)

text: Ensimmäisessä maailmansodassa "Alaunia" toimi kanadalaisten sotilaiden joukkojenkuljetusaluksena. 19. syyskuuta 1916 laiva upposi matkalla Lontoosta New Yorkiin osuttuaan merimiinaan Hastingsissa, East Sussexissa. Kaikki 163 matkustajaa saatiin pelastettua. Onnettomuudessa kuoli kaksi miehistön jäsentä.


title: Vasyl Lazarovytš

text: Vasyl Lazarovytš (, s. 5. elokuuta 1981) on ukrainalainen laulaja ja esiintyjä. Ukrainan yleisradioyhtiö NTU valitsi hänet 29. joulukuuta 2009 edustamaan maata Eurovision laulukilpailussa 2010, mutta hänen edustusoikeutensa vedettiin pois maaliskuussa 2010 NTU:n päätettyä valintaprosessin muuttamisesta avoimeksi.


title: Lammi (Somero)

text: Lammi on kylä Somerolla, Paimionjoen vesireittiin kuuluvan, Hirsjärveä ja Kirkkojärveä yhdistävän Someronjoen eteläpuolella. Kylä on osa Someron keskustaajamaa, ja sen naapurikyliä ovat Joensuu pohjoisessa ja Harju etelässä. Kylän väkiluku vuonna 2011 oli 441, mikä teki siitä väkiluvultaan Someron neljänneksi suurimman kylän heti Joensuun, Jaatilan ja Pappilan jälkeen.


title: Lammi (Somero)

text:
Historiallisesti Lammi on ollut samaa isonjaon jakokuntaa viereisen Harjun kylän kanssa ja kylään 1800-1900-luvuilla muodostunut taajama-asutus liittyy Someron Kirkonmäen kulmakuntaan Harjun ja Lammin kylissä. Lammin historiallinen kylätontti, jolla vieläkin on Lammin kylän Laurilan kantatalo, on sijainnut nykyisten Härkäläntien ja Hirveläntien risteyksessä, ja sen läheisyydessä Hirveläntien varrella sijaitsee myös Someron vanha paloasema, jonka yläkerrassa toimi vuoteen 1976 Someron kunnantoimisto.
Vieressä ovat uusi paloasema ja Seurakuntakeskus.


title: Lammi (Somero)

text: Uudempaa taajama-asutusta Lammin kylässä edustaa Lamminniemen asuinalue Someronjoen varressa Helsingintien pohjoispuolella. Lamminniemessä sijatsee myös kuntoutuspalveluita tarjoava Lamminniemi-koti ja nykyään kesäteatterikäytössä oleva Havuharjun tanssilava. Kylän halki kulkee Helsingintie (kantatie 52), jossa kylän kohdalla sijaitseva Lammin mäki mainitaan Rauli Badding Somerjoen kappaleessa "Bussi Somerolle".


title: Laajennusvaraus

text: Laajennusvaraus () on lähinnä Pohjois-Amerikan urheilusarjoissa käytettävä varaustilaisuus, joka järjestetään silloin, kun sarjaan liittyy uusia joukkueita. Laajennusvarauksessa sarjaan liittyvät joukkueet keräävät itselleen pelaajia sarjan muista joukkueista. Tilaisuudesta riippuen muilla joukkueilla on kuitenkin oikeus suojata tietty määrä omia pelaajiaan, joten uudet joukkueet eivät pysty keräämään itselleen kaikkia parhaita pelaajia. Laajennusvarauksen huonona puolena pidetään sitä, että uusilla seuroilla kestää usein vuosia päästä samalle tasolle muiden seurojen kanssa.


title: Laajennusvaraus

text: NHL:ssä laajennusvaraus on järjestetty kaksitoista kertaa, viimeksi vuonna , kun Vegas Golden Knights liittyi uutena seurana NHL:ään kaudelle 2017–2018. Laajennusvarauksessa muut seurat saivat suojata pelaajistaan seitsemän hyökkääjää, kolme puolustajaa ja yhden maalivahdin tai kahdeksan kenttäpelaajaa (puolustajaa/hyökkääjää) ja yhden maalivahdin.


title: Laajennusvaraus

text:
NHL:n laajennusvaraus on järjestetty vuosina
,
,
,
,
,


title: Suffer

text: Suffer on Bad Religionin kolmas studioalbumi, joka ilmestyi vuonna 1988. Albumista tuli Epitaph Recordsin myydyin levy aina vuoteen 1994 ja The Offspringin "Smash"-albumin julkaisuun saakka.


title: Best of Both Worlds Concert

text: Hannah Montana & Miley Cyrus: Best of Both Worlds Concert on yhdysvaltalaisen näyttelijä-laulaja Miley Cyrusin ensimmäinen livealbumi. Albumi äänitettiin vuonna 2007 hänen ensimmäisen kiertueensa "Best of Both Worlds Tour" aikana. Kyseinen albumi sisältää seitsemän kappaletta, joissa Cyrus esiintyy Hannah Montanan roolihahmossa ja toiset seitsemän omana itsenään, Miley Cyrusina. Albumi sisältää live CD:n ja bonus filmausmateriaalia kiertueesta DVD:nä. Latinalaisessa Amerikassa se sisälsi myös julisteen, jossa oli kuva molemmilla puolilla. Albumi sijoittui sijalle 3 Yhdysvalloissa. Albumista oli myös paljon sekaannusta, että onko albumi elokuvan soundtrack. Lopulta se julkaistiin elokuvan soundtrack-levynä.


title: Best of Both Worlds Concert

text: Albumin ensimmäinen single "Rock Star" julkaistiin tammikuussa 2008, jonka tarkoituksena oli mainostaa 3D - elokuvaa.


title: RMS Antonia

text: RMS Antonia oli Cunard Linen omistama höyrylaiva. Laiva rakennettiin Vickersin telakalla Barrow-in-Furnessissa. "Antonia" teki neitsytmatkan Lontoosta Montrealiin 15. kesäkuuta 1922.


title: RMS Antonia

text: Toisen maailmansodan aikana "Antonia" oli joukkojenkuljetusaluksena. Britannian meriministeriö osti laivan vuonna 1942 ja muutti sen korjausalus "HMS Waylandiksi". Laiva romutettiin vuonna 1948.


title: Someron kirkkoympäristö

text: Someron kirkkoympäristö Someron Kirkonmäellä on yksi Museoviraston vuonna 2009 määritelemistä Suomen valtakunnallisesti merkittävistä rakennetuista kulttuuriympäristöistä.


title: Someron kirkkoympäristö

text: Kirkkoympäristön muodostavat vuonna 1859 valmistunut, lääninarkkitehti Georg Theodor von Chiewitzin suunnittelema punatiilinen Someron kirkko; vuonna 1931 valmistunut, arkkitehti Rafael Blomstedtin suunnittelema klassistinen, 2000-luvun asussaan punamullalla maalattu Someron vanha seurakuntatatalo; 1950-luvulla valmistunut siunauskappeli; Someron vanha hautausmaa; sillä sijaitsevat todennäköisesti 1480-luvulta peräisin oleva keskiaikainen Someron kivisakaristo ja vuodelta 1779 peräisin oleva kellotapuli, josta torniosa purettiin vuonna 1864; sekä hautausmaata vastapäätä Härkäläntien varressa, Kirkkojärven rannassa seurakunnan vanhat lainamakasiinit, joista vanhempi on vuodelta 1758 ja nuorempi vuodelta 1828.


title: Identiteetti ja väkivalta

text: Identiteetti ja väkivalta () on Amartya Senin vuonna 2006 ilmestynyt teos. Teoksen on suomentanut Jussi Korhonen, ja se on ilmestynyt 2009 Basam Booksin kustantamana.


title: Identiteetti ja väkivalta

text: Sen esittää teoksessaan ajatuksen, että kulttuuri ei määritä identiteettiä. Talouden kehityksen erot ja poliittiset konfliktit eivät hänen mukaansa johdu kulttuurista. Hän torjuu maahanmuuttokeskusteluja leimaavan käsityksen, että uskonto ja kulttuuri tekisivät ihmisistä samanlaisia. Myös monikulttuurisuuden puolustajat sortuvat hänen mukaansa tähän väärään oletukseen.


title: Identiteetti ja väkivalta

text: Amartya Sen torjuu käsityksen, että olisi olemassa esimerkiksi jokin ”länsimainen kulttuuri”. Hänen näkemyksensä mukaan ongelmat liikkuvat yksilötasolla ja ihmiset ovat kaikkialla hyvin monella tavalla erilaisia. Hän on sitä mieltä, että ihmisen identiteetti kutistetaan, jos sitä halutaan rajata vain kulttuurilla ja uskonnolla. Tällaista kutistunutta identiteettiä hän nimittää singulaariseksi identiteetiksi, joka altistaa kiihotukselle ja väkivallalle. Siihen perustuu muun muassa ihmisten värväys terrorin työkaluiksi. Uskonnon asemaa ei pidä korostaa kutsumalla esimerkiksi islamin edustajiksi maltillisia imaameja, sillä näin nostetaan kansalaisten ja valtiovallan väliin välikäsi. Hän ei myöskään hyväksy uskonnollisia kouluja, jotka kahlitsevat lapset ennen kuin he itse voivat valita.


title: Identiteetti ja väkivalta

text: "Turun Sanomissa" kriitikko Kari Hukkila määrittelee teoksen puheenvuoroksi, sillä hänen mukaansa se rajaa monia ulottuvuuksia ulkopuolelle. Hän nostaa esimerkeiksi antisemitismin ja islaminvastaisuuden, joiden määrittely identiteetiksi luo maaperää vainolle.


title: Kristallivankila

text: Kristallivankila on Robin Jarvisin kirjoittama fantasiaromaani. Teos on "Deptfordin hiirten seikkailuja" -sarjan toinen osa. Englanninkielinen alkuteos julkaistiin vuonna 1989 ja Osmo Ryytyn tekemä suomennos vuonna 2000. Robin Jarvis on kuvittanut kirjan itse, ja tämä alkuperäiskuvitus on myös kirjan suomennoksessa.


title: Kristallivankila

text: Hiirineito Audrey Brown joutuu vanhan rottarouva madame Akkikujun mukana maaseudulle. Hiiriyhteisössä sattuu outoja kuolemantapauksia. Peltohiiri Alice on kateellinen kauniille Audreylle ja koettaa vierittää syyn ikävistä tapahtumista tämän niskaan. Yhteisössä alkavat levitä huhut, joiden mukaan Audrey veljeilee pimeyden voimien kanssa.


title: Michael von der Heide

text: Michael von der Heide (s. 16. lokakuuta 1971 Sveitsi) on sveitsiläinen muusikko, laulaja ja näyttelijä. Hän edusti Sveitsiä Eurovision laulukilpailussa 2010 kappaleella "Il pleut de l'or", mutta ei päässyt kilpailun semifinaalista jatkoon.


title: Michael von der Heide

text: Hän osallistui vuonna 1999 Saksan euroviisukarsintoihin kappaleella "Bye Bye Bar" ja sijoittui 5. sijalle.


title: Kosmos 60

text: Kosmos 60 () oli Neuvostoliiton Luna-ohjelmaan kuulunut epäonnistunut kuuluotain joka lähettiin matkaan Baikonurin avaruuskeskuksesta 12. maaliskuuta 1965. Kosmos 60 oli edeltävän Luna 4-luotaimen tavoin E-6 sarjan kuuluotain. Luotaimen oli tarkoitus tehdä pehmeä laskeutuminen Kuun pinnalle mutta oikosulku ohjausjärjestelmässä jätti luotaimen matalalle maata kiertävälle radalle. Ilmakehän kitka pudotti luotaimen viisi päivää myöhemmin 17. maaliskuuta. Epäonnistumisen salaamiseksi luotaimelle annettiin Kosmos-sarjan satelliittitunnus eikä luotaimen todellista tehtävää myönnetty julkisesti.


title: Kosmos 60

text: Kosmos 60 laukaistiin ensin matalalle maata kiertävälle radalle josta Blok-L rakettivaiheen oli tarkoitus kiihdyttää luotain kohti kuuta. Oikosulku I-100 ohjausjärjestelmän invertterissä esti kuitenkin rakettimoottorin käynnistymisen. Kosmos 60:n paino oli Blok-L vaihe mukaan lukien 6530 kg ja pelkän luotaimen 1600 kg. Kiertoradan alin piste oli aluksi 195 kilometrin korkeudella ja ylin piste 248 kilometrin korkeudella kiertoajan ollessa 88,90 minuuttia. Luotain ehti tehdä joitakin mittauksia gammasäteilyn voimakkuudesta ennen kuin ilmakehän kitka pudotti luotaimen viisi päivää myöhemmin.


title: Intian niemimaa

text: Intian niemimaa eli Etu-Intia on maantieteellinen Euraasiassa Intian tektonisella laatalla sijaitseva alue, keskisessä Etelä-Aasiassa, joka rajoittuu pohjoisessa Himalajan vuoristoon, lännessä Hindukuš-vuoristoon, idässä Chin Hills -vuoristoon ja etelässä Intian valtamereen. Arabianmeri on lounaassa ja Bengalinlahti kaakossa. Niemimaan alue on jaettu Bangladeshin, Intian, Nepalin, Pakistanin, Bhutanin, Malediivien ja Sri Lankan kesken. Alueen kokonaispinta-ala on noin 4,4 miljoonaa neliökilometriä, joka on noin 10 prosenttia Aasian maanosan ja 2,4 prosenttia maapallon maapinta-alasta.


title: Toronto Huskies

text: Toronto Huskies oli torontolainen koripalloseura, joka pelasi kauden 1946–1947 BAA:ssa, josta muodostui myöhemmin NBA. Huskies voitti ainoan kautensa aikana 22 ottelua ja hävisi 38. Seura lakkautettiin yhden kauden jälkeen.


Hannah Montana & Miley Cyrus: Best of Both Worlds Concert (tunnettu myös nimellä The Best of Both Worlds Concert) on vuoden 2008 konserttielokuva elokuvastudio Walt Disney Picturesilta. Konsertti esitettiin myös Disney Digital 3-D - näytöksenä. Konsertissa esiintyi Miley Cyrus sekä omana itsenään että Hannah Montanan roolissa. Elokuvan ohjasi Bruce Hendricks ja tuotti Art Repola.
Livealbumin levy-yhtiönä toimi Walt Disney Records (ei tule sekoittaa soundtrackin kanssa) mikä julkaistiin Wal-Martilla 11. maaliskuuta 2008 ja 15. huhtikuuta 2008 se julkaistiin muissa kaupoissa. Livealbumi levytettiin Best of Both Worlds Tourin aikana, mutta eri konsertin pysähdyspaikoilla, joka sai monet ihmiset uskomaan, että albumi julkaistiin elokuvan soundtrack-levynä.


title: Hannah Montana & Miley Cyrus: Best of Both Worlds Concert

text: Best of Both Worlds Tour oli vuonna 2007-2008 järjestetty, Pohjois-Amerikkaa kiertänyt konserttikiertue, mikä kuvattiin myös elokuvaksi. Tästä kyseisestä elokuvasta kertoo tämä artikkeli. Konsertti on saanut nimensä, sillä Best Of Both Worlds (suomeksi Parasta molemmissa maailmoissa) kuvaa sarjan pääjuonta, ja konsertti sisälsikin Hannah Montana - sarjasta tuttuja lauluja. Konsertin liput olivat eniten haluttuja lippuja vuonna 2007. Seuraavan konsertin Cyrus teki vuonna 2009, joka kantaa nimeä "Wonder World Tour".


title: Gorge

text: Gorge oli kreikkalaisessa mytologiassa Oineuksen ja Althaian tytär ja Andraimonin puoliso. Kun Artemis muutti veljeään Meleagrosta surevat sisaret helmikanoiksi, ainoastaan Gorge ja Deianeira säästyivät.


title: Gorge

text: Apollodoroksen mukaan Gorge synnytti Tydeuksen omalle isälleen, ja hänen poikansa Thoas johti Aitolian alukset Troijaa vastaan.


title: Gorge

text: Gorge oli myös yhden danaideista nimi.


title: Evelyn Waugh

text: Arthur Evelyn St. John Waugh (28. lokakuuta 1903 – 10. huhtikuuta 1966) oli englantilainen kirjailija, joka kirjoitti satiirisia, tumman huumorin sävyttämiä romaaneita. Hän julkaisi kaikkiaan 16 romaania ja lisäksi matkakertomuksia ja elämäkertoja. Hänen romaanistaan "Mennyt maailma" ("Brideshead Revisited", 1945) sovitettiin 1980-luvulla suosittu samanniminen televisiosarja.


title: Evelyn Waugh

text: Waugh opiskeli Oxfordin yliopistossa, mutta ei suorittanut tutkintoa. Hän siirtyi opettajaksi yksityiskouluihin ja sai siitä aineistoa ensimmäiseen humoristiseen romaaniinsa. Vuonna 1930 Waugh kääntyi katolilaiseksi, mikä vaikutti hänen myöhempään tuotantoonsa, varsinkin sodan aikana kirjoitettuun "Mennyt maailma" -teokseen, jonka tyyli poikkeaa selvästi aiemmista satiireista. Teos sai jonkun verran ristiriitaisen vastaanoton: sitä on ylistetty yhdeksi 1900-luvun hienoimmista romaaneista, mutta myös arvosteltu poliittisista ja uskonnollisista syistä.


title: Evelyn Waugh

text: Toisen maailmansodan aikana Waugh palveli Afrikassa, Kreetalla ja Jugoslaviassa, ja sai tästä myös aiheita trilogiaansa "Sword of Honour".


title: Kartanonkylän kartano

text: Kartanonkylän kartano sijaitsee Kartanonkylässä Ypäjällä Lounais-Hämeessä.


title: Kartanonkylän kartano

text: Kartanonkylä oli vuoteen 1792 osa Portaan hallintopitäjän Jokioisten neljänneskunnasta muodostettua Jokioisten kartanoa. Vuonna 1792 Kartanonkylän ja siihen kuuluneiden tilojen omistajaksi tuli ruotsin kuninkaan Kustaa III:n sotapäällikkö Dominicus Julius Pinello, jonka poika oli kirjailija N. H. Pinello, Turussa sijaitsevan ravintola Pinellan perustaja. Pinellon jälkeen kartanoa omisti vuosina 1825–1866 pietarilainen liikemies ja valtioneuvos Peter von Ganger ja vuodesta 1866 vuoteen 1913 Collinin suku. Vuonna 1915 kartano tuli jälleen Jokioisten kartanon yhteyteen, ja Jokioisten kartanon omistajan Alfred Kordelinin kuoltua vuonna 1917 molempien kartanoiden omistajaksi tuli Suomen valtio.


title: Kartanonkylän kartano

text: Kartanonkylän kartanon omistajia vuodesta 1792 olivat:


title: Kartanonkylän kartano

text: Maaomaisuutena Kartanonkylän kartano kattoi paitsi Kartanonkylän, myös viereiset Levän ja Perttulan kylät Perttulan kappelissa ja myöhemmin Ypäjällä, joiden talot samaan tapaan kuin Jokioisten kartanossa olivat erilaisissa suhteissa kartanoon joko perintörälssi-, sukuoikeus- tai rälssi- eli lampuotitiloina.


title: Kartanonkylän kartano

text: Suomen itsenäistyttyä näistä ja suoraan kartanolle kuuluneista maista sekä talojen ja kartanon torpista muodostettiin suuri määrä itsenäisiä tiloja. Tässä prosessissa oli keskeinen asema Jokioisten kartanon hoitokunnan jäsenenä toimineella E. Y. Pehkosella. Maita jäi kuitenkin runsaasti vielä myös valtiolle sekä Kartanonkylän pääkartanossa että Saarikon sivutilalla Levän kylässä, ja yhdessä Jokioisten kartanoon jo ennen vuotta 1915 kuuluneiden Ypäjän Palikkalan ja Varsanojan kyliin kuuluneiden alueiden kanssa valtion maaomaisuus Ypäjällä vuonna 1941 oli vielä yli 2 000 hehtaaria.


title: Kartanonkylän kartano

text: Siirtoväen asuttamisessa 1940-luvulla lunastettiin maanhankintalain mukaisissa lunastustoimituksissa peltoa lähes 1 100 hehtaaria ja metsää noin 1 400 hehtaaria, ja uusia tiloja muodostettiin Ypäjän alueella yhteensä 455, joista suurin osa erotettiin valtion maista. Näitä asutusalueita olivat Kartanonkylän kartanon entisillä tiluksilla muun muassa Levän Saarikko ja Perttulan Kuusjoenkulma sekä ennen vuotta 1915 Jokioisten kartanoon kuuluneissa kylissä Varsanoja ja Palikkalan Vähäsuo. Tämän jälkeen valtion omistukseen jäi enää Kartanonkylän päätilan maita Kartanonkylässä.


title: Kartanonkylän kartano

text: Valtion omistuskaudella Kartanonkylään perustettiin valtion hevossiittola ja sinne siirrettiin vuonna 1933 Lappeenrannasta puolustuslaitoksen ratsukoulu ja hevosvarikko. Vuonna 1937 näiden yhteyteen perustettiin vielä valtion hevosjalostuslaitos, ja alueella ehtivät toimia myös myös puolustusvoimien koiratarha ja sotakoirakoulu. Nykyään näiden valtion hevosalan laitosten toimintaa Kartanonkylässä jatkavat Ypäjän hevosopisto ja MTT:n hevostutkimus. 2006 kartanon vanhan viljamakasiinin tiloihin perustettiin Suomen Hevosurheilumuseo. Vuonna 2009 Museovirasto määritteli hevoslaitosten alueen yhdeksi Suomen valtakunnallisesti merkittävistä rakennetuista kulttuuriympäristöistä.


title: Kartanonkylä

text: Kartanonkylä on kylä Ypäjällä Ypäjän kirkonkylän itäpuolella ja Loimijoen pohjoispuolella.


title: Kartanonkylä

text: Kylässä sijaitsee vuodesta 1918 Suomen valtiolle kuulunut Kartanonkylän kartano, johon on kuulunut alueista myös muista Ypäjän kylistä. Kartanonkylän kartano, johon vielä 1900-luvun alussa kuului koko Kartanonkylän kylä, oli vuoteen 1792 ja uudestaan vuodesta 1915 osa Lounais-Hämeessä usean pitäjän alueelle ulottunutta Jokioisten kartanoa, jonka alue vieläkin tunnetaan paikallisesti Jokiläänin nimellä. 1930-luvulta alkaen kartanossa toimi valtion hevosalan laitoksia, joihin kuuluivat muun muassa puolustuslaitoksen hevoshuoltokoulu, Valtion hevossiittola (myöhemmin Valtion hevosjalostuslaitos) ja hevostalouskoulu. 2000-luvulla näiden toimintaa jatkavat kartanon tiloissa Ypäjän hevosopisto ja MTT:n hevostutkimus.


title: Kartanonkylä

text: Nykyiseen Kartanonkylään kuuluvat myös hävinneet Vilolan ja Somiskalan kylät, jotka liitettiin Kartanonkylän kartanoon.


title: Kuvitteellisten olentojen kirja

text: Kuvitteellisten olentojen kirja () on Jorge Luis Borgesin yhdessä Margarita Guerreron kanssa kirjoittama ja toimittama kirja. Teos ilmestyi ensimmäisen kerran Argentiinassa vuonna 1957 nimellä "Manual de zoología fantástica". Laajempi laitos ilmestyi 1969 nimellä "El libro de los seres imaginarios". Sari Selanderin suomennos ilmestyi 2009 Teos-kustantamon Baabel-sarjassa.


title: Kuvitteellisten olentojen kirja

text: Kirja esittelee hakusanamuodossa erilaisia outoja olentoja vanhojen bestiarioiden tapaan. Vaikka vain muutama olennoista on Borgesin itsensä keksimiä (kuten musteapina), aiheen lähestymistapa on kaunokirjallinen ja absurdi. Teoksessa näkyvät Borgesin koko tuotannolle ominaiset piirteet: esseistinen tyyli, fantasian käsittely sekä eri kansojen kirjallisuuteen ja tarustoon viittaava ajattelu. Esipuheessa Borges sanoo, että ”jokainen uusi painos on alku tuleville laitoksille, joita mahdollisesti syntyy ääretön määrä”. Tätä myötäillen osa teoksesta on ikään kuin jätetty keskeneräiseksi.


title: Kuvitteellisten olentojen kirja

text: "Kumppani"-lehden arvostelijan Silja Ylitalon mukaan kirjan sisältöön kannattaa tutustua ”vähän kerrassaan, valtavaa tietomäärää sulatellen ja ihmismielen loputtomasta kekseliäisyydestä nauttien”.


title: Riina Laurila

text: Riina Laurila (myös Aalto, Laurila-Castrén s. 17. tammikuuta 1974 Pori) toimi Suomen Kansallisbaletin tanssijana 1992–2018. Päätehtävät: Don Quijote (Bart/Petipa), Kitri. La Bayadere (Makarova/Petipa), Gamzatti. Hän on esiintynyt lukuisissa solistitehtävissä, sekä "corps de ballet" -tehtävissä ja ansainnut huomiota erityisesti komediennena sekä dramaattisena näyttelijättärenä. Näytäntökauden 2000-2001 Riina Laurila työskenteli taikuri Markku Karvon näyttämöassistenttina Lidó de Paris -kabareessa.


title: Riina Laurila

text: Riina Laurila on edustanut Suomea kansainvälisissä balettikilpailussa: Pariisi 1992, EBU Tukholma 1993, Jackson 1994, Helsinki 1995. Hän on saanut apurahoja ja stipendejä lukuisilta organisaatioita: Pro Dance 1993, Porin Kaupunki 1994, Suomen Kulttuurirahasto 1995, Philip Morris 1996, Suomalais-ruotsalainen kulttuurirahasto 1998, Suomen Kansallisoopperan tukirahasto 2004. Riina Laurila on tehnyt koreografioita Suomen Kansallisoopperassa ja baletissa: Draamaa ja Romantiikkaa 1997, Orion 2006, Mustatakkinen Mies 2006, Elämää 2011.


title: Riina Laurila

text: Riina Laurila opiskelee Helsingin yliopiston teologisessa tiedekunnassa. Sivuaineina hän on lukenut psykologiaa, sosiaalipsykologiaa, erityispedagogiikkaa ja viestintää.


title: Valtio (romaani)

text: Valtio () on Terry Pratchettin vuonna 2008 ilmestynyt nuortenkirja. Teos oli Mythopoeic-palkintoehdokkaana vuonna 2009.


title: Valtio (romaani)

text: "Valtio" on kertomus 1800-luvun vaihtoehtoisesta historiasta. Tapahtumat sijoittuvat Suurelle Eteläiselle Valtamerelle, toiseen universumiin jossa päähenkilö Maun kotikylä tuhoutuu tulivuoren purkauksen aiheuttaman hyökyaallon seurauksena. Mau on samaan aikaan Poikien saarella suorittamassa aikuistumisriittiään, ja kun hän palaa kotisaarelleen, hän huomaa kaiken tutun kadonneen. Aalto on hukuttanut alleen talot ja ihmiset. Mau on heimonsa ainoa eloonjäänyt.


title: Valtio (romaani)

text: Saarella on kuitenkin Maun lisäksi myös toinen asukas: haaksirikkoutuneen laivan matkustajana ollut Englannin kuninkaan sukulaistyttö Daphne. Maulla ja Daphnella ei ole yhteistä kieltä ja toisen tavat vaikuttavat aluksi hyvin omituisilta. Alun vaikeuksista huolimatta nuoret alkavat pikkuhiljaa ymmärtää toisiaan ja alkavat rakentaa saarelle uutta. Saaren rantaan ajautuu myös muita hyökyaallosta selvinneitä. Uuden valtion luominen ei suju ongelmitta, kun on päätettävä kuka sitä johtaa ja kenen jumaliin uskotaan. Lisäksi saaren asukkaita uhkaavat kapinalliset merimiehet sekä kannibaalit.


title: Tokseus

text: Tokseus () oli kreikkalaisessa mytologiassa Thestioksen poika ja yksi Kalydonin metsästykseen osallistuneista Kreikan varhaisista sankareista. Hän ajautui riitaan sisarenpoikansa Meleagrosin kanssa sen jälkeen, kun tämä oli antanut karjun vuodan ja pään palkinnoksi sen kaatamisesta rakastamallaan naiselle, Atalantelle. Syntyneen kiistan lopuksi Meleagros surmasi sekä Tokseuksen että tämän veljen Pleksippoksen.


title: Charlie Christensen

text: Charlie Christensen (s. 1958 Tukholma, Ruotsi) on ruotsalainen sarjakuvapiirtäjä. Hänet tunnetaan parhaiten "Aarne Ankka" -sarjakuvastaan, jota hän piirsi vuosina 1983–1995.


title: Charlie Christensen

text: Christensenin ensimmäinen sarjakuva "Häng med på party" julkaistiin vuonna 1979 Svenska Serier -lehdessä. Ensimmäinen "Aarne Ankka" julkaistiin TreNioNio-lehdessä vuonna 1983. Vuonna 1987 sarjakuva siirtyi Metalarberaten-lehteen, jossa se ilmestyi vuoteen 1993.


title: Charlie Christensen

text: Walt Disney Company uhkasi haastaa Christensenin oikeuteen johtuen Aarne Ankan ja Aku Ankan yhtäläisyyksistä, jolloin Christensen muutti hahmon ulkonäköä ja sarjakuva jatkui. Hän käytti "Aarne Ankkaa" piirtäessään pseudonyymiä Alexander Barks, joka oli kunnianosoitus Carl Barksille. Barksin lisäksi hän on saanut vaikutteita Franquinilta, Moebiukselta ja Muñozilta.


title: Charlie Christensen

text: Christensenin muita sarjakuvia ovat muiden muassa "Odilou", joka kertoo vallankumouksen jälkeisestä Venäjästä, sekä "Konrad K". Hän on myös tehnyt Patric Nyströmin kanssa sarjakuvaversion Frans G. Bengtssonin kirjasarjasta "Orm Punainen".


title: Kauneuden valta

text: Kauneuden valta () on Isabel Coixetin ohjaama elokuvasovitus Philip Rothin romaanista "The Dying Animal". Elokuvan pääosissa esiintyvät Ben Kingsley ja Penélope Cruz.


title: Kauneuden valta

text: Helsingin Sanomien Nyt-liitteen kriitikot valitsivat "Kauneuden vallan" vuoden 2009 kymmenen parhaan elokuvan joukkoon.


title: Kauneuden valta

text: David Kepesh (Kingsley) on ikääntyvä kulttuurin ja kirjallisuuden opettaja nimettömäksi jäävässä mutta arvostetussa yliopistossa New Yorkissa. Hän on eronnut vaimostaan ajat sitten, pitää avioliittoa omalta osaltaan virheenä ja on etääntynyt lääkärinä toimivasta pojastaan Kennystä (Peter Sarsgaard). Davidillä on parikymmentä vuotta ollut vapaa suhde Carolinen (Patricia Clarkson) kanssa, joka oli alun perin hänen opiskelijansa kuten monet muutkin hänen lyhytaikaisista suhteistaan.


title: Kauneuden valta

text: Tällä kertaa David ihastuu taas upeaan naisopiskelijaan Consuela Castilloon (Penélope Cruz). Tunne on molemminpuolinen ja johtaa nopeasti syvään suhteeseen. Kepeshin paras ystävä, Pulitzer-palkittu runoilija George (Dennis Hopper) neuvoo pitämään seksikumppanit ja keskustelukumppanit erillään, mutta Kepesh joutuu naisen pauloihin totaalisesti. Consuela yrittää saada Davidia tapaamaan kuubalaista sukuaan, ja tämä suostuu lopulta tulemaan hänen valmistujaisiinsa. Viime hetkellä David kuitenkin keksii verukkeen eikä saavukaan paikalle.


title: Kauneuden valta

text: Tämän jälkeen David ei kuule Consuelasta pariin vuoteen mitään. Caroline on lähtenyt kuultuaan Consuelasta, paras ystävä George kuolee yllättäen, ja Kenny-poika hakee aviokriisitukea isältään mutta turhaan. Uudenvuoden aattoiltana Consuela yllättäen ottaa yhteyttä ja haluaa tulla heti käymään. Hän kertoo sairastuneensa rintasyöpään ja olevansa menossa leikkaukseen. David menee tapaamaan Consuelaa sairaalaan leikkauksen jälkeen, ja heidän suhteensa näyttää elokuvan päätteeksi saavan uuden alun.


title: Kauneuden valta

text: Tarina sijoittuu New Yorkiin, mutta elokuva kuvattiin Kanadan Vancouverissa.


title: Marilù Tolo

text: Maria Lucia (Marilù) Tolo (s. 16. tammikuuta 1944 Rooma, Italia) on näyttelijä.


title: Profeetta (elokuva)

text: Profeetta ("Un prophète") on vuonna 2009 ensi-iltansa saanut Jacques Audiardin ohjaama ranskalainen draamaelokuva. Siinä vankilatuomiota kärsivä pikkurikollinen oppii vankilan tapoja, kun hän tasapainoilee muslimivankien ja korsikalaisten asukkien välissä. Puhdastyylisen rikoselokuvan tarinaan maagista realismia tuo neuvoja antava haamu. Suomen ensi-iltaan elokuva tuli maaliskuussa 2010.


title: Profeetta (elokuva)

text: Vankilan systeemissä päämäärättömistä syrjäytyneistä tulee ruumiita tai paatuneita rikollisia, mutta rikostarina on samalla myös selviytymistarina.. Elokuvan nimi voi viitata päähenkilöön Malikiin paitsi muslimina, myös uuden ajan airuena. Rikollisesta tulee vallankäyttäjä, ja hän voisi käsikirjoittaja-ohjaajan mukaan olla yhtä hyvin poliitikko.


title: Profeetta (elokuva)

text: Malik El Djebena on luku- ja kirjoitustaidoton arabi. Hän joutuu kuudeksi vuodeksi Ranskaan vankilaan. Malik ei tunne vankilasta entuudestaan ketään ja päätyy korsikalaisen jengijohtajan juoksupojaksi ensimmäisenä tehtävänään tappaa oikeudenkäyntiä odottava arabivanki. Tehtävän onnistumisen ansiosta Malekista tulee jengin johtajan suojelija, mutta samalla hänelle alkaa ilmestyä surmatun arabin ”haamu”.


title: Profeetta (elokuva)

text: Nyt-liitteen kriitikot valitsivat elokuvan vuoden 2009 kymmenen parhaan filmin joukkoon. Viisi kriitikkoa antoi Tv-Nytissä elokuvalle tähtiä keskiarvolla 4,2. Tv-Maailman kriitikko Kalle Kinnunen antoi sille vuonna 2014 täydet viisi tähteä..


title: Profeetta (elokuva)

text: Vuonna 2016 "Profeetta" äänestettiin BBC:n kyselyssä vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: DANA

text: DANA on tšekkoslovakialainen, myöhemmin Slovakiassa valmistettu ajoneuvoalustainen haupitsi. Lyhenne tulee sanoista Dělo Automobilní Nabíjené Automaticky. Nimen vapaa suomennos on "motorisoitu itselataava ase".


title: DANA

text: DANA:n suunnittelu alkoi 1970-luvulla Tšekkoslovakiassa ja suunnittelu valmistui vuonna 1976. Vuoden 1980 alussa ensimmäiset DANA:t luovutettiin Tšekkoslovakian kansanarmeijalle ja ensimmäinen julkinen tilaisuus, jossa armeija käytti DANA:a, oli paraati pääkaupunki Prahassa 9. toukokuuta 1980.


title: DANA

text: DANA on luotu taistelemaan tykistöä, kranaatinheittimiä, jalkaväkeä sekä pesäkkeitä vastaan, mutta sillä voidaan tuhota myös muun muassa linnoitusrakennelmia. DANA on myös tehokas tukemaan maavoimien toimintoja. Aseena olevan haupitsien suurin kantama on 20 kilometriä ja ammuksia mahtuu yhteensä 60, jotka latautuvat automaattisesti. DANA oli yksi ensimmäisistä järjestelmistä, joilla oli mahdollista haupitsin lataus millä tahansa putken kulmalla.


title: DANA

text: Kun vuonna 1992 Tšekkoslovakia jakautui, kaikki sen armeijan 408 DANA:aa jaettiin Tšekin ja Slovakian kesken niin, että Tšekki sai niitä 273 ja Slovakia 135. Tšekin armeija on vähitellen siirtänyt DANA:nsa varmuusvarastoihin, mutta järjestelmän on kuitenkin suunniteltu jatkavan aktiivipalveluksessa vuoteen 2014. DANA:aa on myös myyty Puolaan, Libyaan ja vuosina 1987–1989 myös Neuvostoliittoon. Ostosta erikoisen teki se, että DANA on tiettävästi ainoa ulkomaalainen asejärjestelmä, jota Neuvostoliitto käytti. Neuvostoliiton hajotessa DANA:t siirrettiin Kazakstaniin, josta niitä on päätynyt muun muassa Georgialle, joka käytti niitä Venäjän–Georgian sodassa.


title: DANA

text: DANA:sta on neljä muunnelmaa: 152 mm ShKH Ondava, 155 mm ShKH Zuzana, 155 mm ShKH Himalaya ja 152 mm ShKH MODAN.


title: DANA

text: Järjestelmän suunnitteli Konštrukta Trenčín 1970-luvulla kotimaiseksi vaihtoehdoksi neuvostoliittolaiselle 2S3 Akatsijalle. Työ valmistui 1976. Valmistuspaikaksi valittiin ZŤS:n tehdas Dubnica nad Váhomissa. Aseen viralliseksi nimeksi tuli ShKH vz.77 (Samohybná Kanónová Húfnica vzor 77; ""motorisoitu haupitsi malli 77"").


title: DANA

text: Ensimmäiset DANA:t luovutettiin Tšekkoslovakian kansanarmeijalle vuoden 1980 alussa. Aseet esiteltiin ensimmäistä kertaa julkisesti armeijan paraatissa Prahassa 9. toukokuuta 1980.


title: DANA

text: DANA on tarkoitettu taistelemaan vihollisen tykistöä, kranaatinheittimistöä, jalkaväkeä ja pesäkkeitä vastaan. Käyttökohteena on myös viestiliikenteen, komentokeskusten ja linnoitusrakennelmien tuhoaminen. Sen pitkän kantaman ja hyvän osumatarkkuuden tähden sen avulla voi tukea tehokkaasti maavoimien toimintoja.


title: DANA

text: Ohjaamossa on istuimet kuljettajalle ja komentajalle. Komentajan käytössä on radiolaitteisto. Sisäänkäynti ohjaamoon tapahtuu päällä olevien kahden luukun kautta. Torni jakautuu kahteen osaan, joiden välissä on haupitsi. Vasemmalla puolella on tilat ampujalle ja lataajalle. Ampujalla on käytössään periskooppitorni. Lataaja käyttää hydraulisesti toimivaa, puoliautomaattista 30 ammuksen kuljetinta. Kulkuaukot sijaitsevat sivulla ja katossa. Haupitsin takana on kuljetin hylsyjen poistamista varten. Tornin oikea puoli jakaantuu kolmeen osaan. Edessä on tilat miehistön henkilökohtaisille varusteille. Keskellä on puoliautomaattinen kuljetin 36 kranaatille. Takaosassa on paikka ammusten käsittelijälle, jonka tehtävänä on kuljettimen käynnistäminen ja käyttäminen. Ammusten käsittelijälle kuuluu tarvittaessa myös ilmatorjuntaan tarkoitetun 12,7-kaliiperisen DŠK vz.38/46 -konekiväärin sekä RPG-7 -panssarintorjuntasingon käyttö.


title: DANA

text: Haupitsi saadaan tarvittaessa laukaisuvalmiiksi parissa minuutissa. Ajoneuvo on varustettu hydraulitoimisin tukijaloin, jotka tukevat sitä maata vasten laukaisun aikana. Suurin jaloista on sijoitettu keskelle ja kaksi pienempää sivuille. Aseen suurin kantama on normaaliammuksin 18 700 metriä, mutta erikoisammuksin päästään 20 000 metriin asti. Suurin tulinopeus on neljä laukausta minuutissa.


title: DANA

text: Ajoneuvoalustana on kahdeksanpyörävetoinen Tatra T815. Sen ilmajäähdytteinen V12-turbodieselmoottori on sijoitettu ajoneuvon taakse.Kääntöympyrän halkaisija on 26 m ja akseliväli 1 650 + 3 070 + 1 450 mm. Suurin nousukulma on 58% ja kahluusyvyys 1,4 m. Ajoneuvolla voi kulkea kaksi metriä leveän kaivannon yli.


title: DANA

text: Haupitsin suurin kantama on 20 km. Tyyppejä on kaksi: 152 ja 155 mm. Haupitsin lataus onnistuu millä tahansa putken kulmalla; DANA oli eräs ensimmäisistä järjestelmistä maailmassa joissa tämä oli mahdollista. Ajoneuvoon mahtuu 60 ammusta, jotka latautuvat automaattisesti.


title: DANA

text: Tšekkoslovakian hajotessa vuoden 1992 lopulla armeijalla oli 408 DANA:a. Ne jaettiin Tšekin ja Slovakian armeijoiden kesken siten että Tšekille periytyi 273 ja Slovakialle 135 kappaletta. Tšekin armeijan DANA:oja on siirretty vähitellen armeijan varmuusvarastoihin. Mallin on kuitenkin suunniteltu jatkavan aktiivipalveluksessa vielä vuoteen 2014 asti.


title: DANA

text: Puolan armeijalle on myyty vuodesta 1983 lähtien yhteensä 111 DANA:a jotka ovat edelleen käytössä. Libya osti arvioiden mukaan vähintään 27 DANA:a.


title: DANA

text: Merkittävintä on että vuosina 1987 - 1989 ajoneuvoja myytiin myös Neuvostoliittoon, joka osti niitä 126 kappaletta; DANA oli tiettävästi ainoa neuvostoarmeijan koskaan käyttämä ulkomaalainen asejärjestelmä. DANA:t olivat Tšekkoslovakiaan sijoitettujen joukkojen ja Valko-Venäjällä olleen tykistön koulutuskeskuksen käytössä. Neuvostojoukkojen vetäydyttyä Tšekkoslovakiasta DANA:t vietiin Kazakstaniin, jonne ne jäivät Neuvostoliiton hajotessa. Myöhemmin niitä on päätynyt ainakin Georgian asevoimille joka käytti niitä Venäjän-Georgian sodassa.


title: DANA

text: Ondava on varustettu uudemmalla latausjärjestelmällä ja siinä on pidempi, 47 kaliiperin putki.


title: DANA

text: Zuzana on 47 kaliiperin putkella varustettu Nato-yhteensopivaksi tehty muunnelma. Laukaisumekanismin rakennetta ja miehistön turvallisuutta on parannettu. Mallista on olemassa myös edelleen parannettu versio, Zuzana 2. Zuzanat ovat Slovakian armeijan käytössä.


title: DANA

text: Himalaya on muista malleista poiketen tehty T-72 -panssarivaunun alustalle. Siinä on pidennetty torni, mikä mahdollistaa suuremman ammuskapasiteetin kuljettamisen.


title: DANA

text: MODAN on 152 mm versiosta tehty muunnelma, jolla sen suorituskyky on saatu 155 mm muunnelman tasolle. Miehistön määrä on voitu pudottaa neljään.


title: Laura Chiatti

text: Laura Chiatti (s. 15. heinäkuuta 1982 Castiglione del Lago) on italialainen näyttelijä. Hän on esiintynyt muiden muassa elokuvissa "L'amico di famiglia" (2006) ja "Ho voglia di te" (2007).